தகுதிப்பெற்ற சிறார்கள் தடுப்பூசி பெறும் வரை MOVAK திட்டம் தொடரப் பரிந்துரை – ஜெக்டிப்

ஜார்ச்டவுன் – பினாங்கு மாநிலம் உட்பட நாடு முழுவதும் கடந்த ஆகஸ்ட் 23 முதல் வீட்டுவசதி மற்றும் ஊராட்சி அமைச்சின் (கே.பி.கே.தி) கீழ் செயல்படுத்தப்பட்ட நடமாடும் தடுப்பூசி செலுத்தும் திட்டம் (MOVAK) வருகின்ற 3/10/2021 நாள் அன்று நிறைவுப்பெறுகிறது.

எனவே வீட்டுவசதி, உள்ளூர் அரசு மற்றும் நகர்ப்புற & கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ பினாங்கில் தடுப்பூசி பெற தகுதியுள்ள சிறார்களின் மக்கள்தொகையில்  100 சதவிகிதம் அடையும் வரை இந்த திட்டத்தை தொடர வேண்டும் என நம்பிக்கை தெரிவித்தார்.

அக்டோபர் மாதம் முதல் பள்ளிகளில் நேரடி கற்றல் கற்பித்தல் கட்டம் கட்டமாக தொடங்குவதால் இந்த திட்டம் நடைமுறைப்படுத்துவது அவசியம் என்று அவர் மேலும் கூறினார்.

“இந்த MOVAK என்பது ஒரு சிறந்த திட்டம் என்று நான் நம்புகிறேன். எனவே, இந்த திட்டத்தை நிறுத்த வேண்டாம், இது மற்ற பிரிவுகளுக்கும் தொடர வேண்டும்.

“உதாரணமாக, பள்ளிகள் திறக்கப்பட உள்ள சூழலில் இன்னும் 5,000 பிள்ளைகளுக்கு தடுப்பூசி போட வேண்டும் என்றால், மாநில அரசு மற்றும் மத்திய அரசு இணைந்து சிறார்களின் வகைக்கு ஏற்ப இந்த திட்டத்தை (MOVAK) எவ்வாறு தொடரலாம் என்று கலந்துரையாட வேண்டும்.

“இன்று முடிவடையும் இந்த திட்டம் (MOVAK), தடுப்பூசி போடத் தகுதியுள்ள அனைத்து சிறார்களும்  இரண்டு மருந்தளவு தடுப்பூசி பெறும் வரை தொடர வேண்டும்,” என்று ஸ்ரீ பினாங்கு அரங்கத்தில் MOVAK 2.0  நிறைவு விழாவில் ஜெக்டிப் இவ்வாறு விளக்கமளித்தார்.

தொடர்ந்து, 2020 செப்டம்பர்,28 தேதியில் அனுப்பப்பட்ட அதிகாரப்பூர்வக் கடிதத்திற்கு பதில் அளித்த கே.பி.கே.தி அமைச்சர் டத்தோஸ்ரீ ரீசல் மெரிகன் நைனா மெரிகானுக்கு ஜெக்டிப் தனது பாராட்டுக்களைத் தெரிவித்தார். தீவு மற்றும் பெருநில மக்களுக்கு இரண்டு வீடமைப்புத் திட்டங்களை வழங்க ஒப்புக்கொண்டதாகத் தெரிவித்தார்.

“நிச்சயமாக நான்  ரீசல் மெரிகன் அமைச்சருடன் முன்மொழியப்பட்ட வீடமைப்புத் திட்ட புதுப்பிப்புத் திட்டத்திற்காக  விவாதிப்பேன்.

“தீவு மற்றும் செபராங் பிறையில் இரண்டு பி.பி.ஆர் (மக்கள் வீட்டமைப்புத் திட்டம்) திட்டங்களை வழங்கியதற்கு மிக்க நன்றி,” என டத்தோ கெராமாட் சட்டமன்ற உறுப்பினருமான ஜெக்டிப் தெரிவித்தார்.

மேலும், பினாங்கு மாநில வீடமைப்புப் பராமரிப்புத் திட்டத்திற்கு ரிம175 மில்லியன்  நிதி ஒதுக்கீட்டை வழங்க ஒப்புதல் அளித்ததற்காக அவர் அமைச்சருக்கு தனது பாராட்டுக்களையும் தெரிவித்தார்.

அதன் பிறகு பேசிய வீட்டுவசதி மற்றும் ஊராட்சி துணை அமைச்சர் டத்தோஸ்ரீ இஸ்மாயில் அப்துல் முத்தலிப், அமைச்சின் மட்டத்தில் MOVAK திட்டத்தைத் தொடர்வதற்கான பரிந்துரையை பரிசீலிக்க விரும்புவதாக  கூறினார்.

முன்னதாக, ஜெக்டிப், இஸ்மாயிலுடன் இணைந்து ஸ்ரீ பினாங்கு அரங்கில் நடைபெற்ற  MOVAK 2.0 நிறைவுத் திட்டத்தை  பார்வையிட்டார்.

வேளாண்மை தொழில்நுட்பம் & உணவு பாதுகாப்பு,கிராமப்புற மேம்பாடு மற்றும் சுகாதார ஆட்சிக்குழு உறுப்பினர், டாக்டர். நோர்லெலா அரிஃபின்; பினாங்கு மாநகர் கழக மேயர், டத்தோ இயூ துங் சியாங்; செபராங் பிறை மாநகர் கழக மேயர், டத்தோ ரோசாலி மொஹமட் ஆகியோர் இந்நிகழ்ச்சியில் கலந்து கொண்டனர்.

இந்நிகழ்வில் துணை பொதுச் செயலாளர் (வீட்டு வசதி மற்றும் சமூக நலன்), டத்தோ அசார் அஹ்மத்; கே.பி.கே.தி நகர நல்வாழ்வு பிரிவின் செயலாளர், டத்தோ முஹம்மது மூசா; அத்துடன் தொடர்புடைய மாநில மற்றும் மத்திய அரசு நிறுவனங்களின் பிரதிநிதிகள் ஆகியோர் உடனிருந்தனர்.


தகுதியான வீடமைப்புத் திட்ட பராமரிப்புப் பணிகள் மேற்கொள்ள மாநில அரசு முனைப்புக் காட்டும்

ஜார்ச்டவுன் – பினாங்கு மாநில அரசு இம்மாநிலத்தில் தகுதிப் பெற்ற வீடமைப்புத் திட்டங்களின் பராமரிப்புப் பணிகள் செயல்படுத்த தொடர்ந்து முனைப்புக் காட்டும்.

பொது மக்கள் மகிழ்ச்சி மற்றும் பாதுகாப்பான சூழலில் வாழ்வதற்கு மின்தூக்கி, தண்ணீர் தொட்டிகள் போன்ற பராரிப்புப் பணிகள் செய்வது அவசியம் என மாநில உள்ளாட்சி, வீட்டுவசதி,

கிராமப்புற மற்றும் நகர்ப்புற  திட்டமிடல் ஆட்சிக்குழுத் தலைவர் ஜெக்டிப் சிங் டியோ இவ்வாறு கூறினார்.

“கடந்த 2008 முதல் இந்த ஆண்டு அக்டோபர்,9 வரை பினாங்கில் உள்ள ஐந்து மாவட்டங்களையும் உள்ளடக்கிய தகுதியான வீடமைப்புத் திட்டங்களில் பல்வேறு பராமரிப்புத் திட்டங்களைச் செயல்படுத்த மாநில அரசு ரிம285.67 மில்லியன் செலவழித்துள்ளது.

“பொது மக்கள் தங்கள் வீடமைப்புத் திட்டங்களின் பராமரிப்புப் பணிகள் மேற்கொள்ள உதவுவதற்காக மாநிலத்தில் பல்வேறு பராமரிப்பு நிதியம் உள்ளது.

“பொது வீடமைப்புப் பராமரிப்பு நிதியம் ரிம210,847,206; பினாங்கு மாநகர் கழகம் (ரிம24,457,461) மற்றும் செபராங் பிறை மாநகர் கழகம் (ரிம4,435,956) கீழ் உள்ள வீடமைப்புப் பராமரிப்பு நிதியம் மற்றும் பினாங்கு அதிகபட்சம் 80% வீட்டுப் பராமரிப்பு நிதியம் (TPM80PP) ரிம45,931,523 என மாநில அரசு

பராமரிப்புப் பணிகளுக்கு இதுவரை ரிம285.67 மில்லியன் நிதி ஒதுக்கீடு வழங்கியுள்ளது.

மாநிலத்தின் தகுதியான வீடமைப்புத் திட்டப் பராமரிப்புப் பணிகள் தொடர்ந்து செயல்படுத்தப்படும்,” என செருவான் இமாஸ் குடியிருப்புக்கு இன்று வருகை அளித்த போது செய்தியாளர் சந்திப்பில் இவ்வாறு கூறினார்.

மாநில அரசு அடுத்த ஆண்டுக்கான பொது வீட்டுவசதி பராமரிப்பு நிதியம் மற்றும் TPM80PP நிதியம் செயல்படுத்த மத்திய அரசிடம் ரிம100 மில்லியன் நிதி ஒதுக்கீடு விண்ணப்பித்துள்ளது.

செருவான் இமாஸ் அடுக்குமாடி குடியிருப்பின் TPM80PP விண்ணப்பத்தை மாநில அரசு அங்கீகரித்துள்ளதாக ஜெக்டிப் அறிவித்தார்.

“இது இக்குடியிருப்பில் உள்ள தண்ணீர் தொட்டிகளுக்கான பம்ப் அமைப்பை மாற்றுவதற்காக விண்ணப்பிக்கப்பட்டுள்ளது.

“இச்சூழல் பொது மக்களின் அன்றாட வாழ்வாதாரத்தைப் பாதிக்கிறது.

“இந்த பராமரிப்புப் பணிக்கான மொத்த செலவு ரிம24,800 ஆகும்.  இதில் 80% செலவினத்தை மாநில  அரசு ஏற்கிறது.

“மீதமுள்ள 20% செலவினத்தை செருவான் இமாஸ்  நிர்வாகக் கழகம் ஏற்கத் தயாராக இருப்பதில் நாங்கள் மகிழ்ச்சியடைகிறோம்,” என்றார்.


தகுதியான வீடமைப்புத் திட்டப் பராமரிப்பு விண்ணப்பங்கள் புறக்கணிக்கப்படுவதில்லை – ஜெக்டிப்

டத்தோ கெராமாட் – மாநில அரசு இம்மாநிலத்தில் உள்ள தகுதியான பொது மற்றும் தனியார் வீடமைப்புத் திட்டங்களில் பராமரிப்பு மற்றும் பழுதுபார்க்கும் பணிக்கான அனைத்து விண்ணப்பங்களும் உரிய ஒதுக்கீடுகளைப் பெறுவதை எப்பொழுதும் உறுதி செய்யும்.

வீட்டுவசதி, உள்ளாட்சி மற்றும் நகர்ப்புற மற்றும் கிராமப்புறத் திட்டமிடல்களுக்கான ஆட்சிக்குழு உறுப்பினர் ஜெக்டிப் சிங் டியோ கூறுகையில், பினாங்கு மாநில வீட்டுவசதி வாரியத்துடன் (LPNPP) இணைந்து மாநில அரசு எந்த தகுதியானப் பராமரிப்பு விண்ணப்பத்தையும் புறக்கணிக்காது என்று கூறினார்.

இன்று வரை, மாநில அரசு இம்மாநிலத்தில் உள்ள ஐந்து மாவட்டங்களிலும் 35,000 பராமரிப்பு பணிகளை உள்ளடக்கிய திட்டங்களுக்கு ரிம330 மில்லியனுக்கும் அதிகமாக நிதியளித்துள்ளது.

“மாநில அரசு LPNPP உடன் தகுதியான பராமரிப்புப் பணிகள் மேற்கொள்வதை உறுதிச்செய்ய தொடர்ந்து முயற்சிக்கும்,” என அருகிலுள்ள மேடான் சாமாக் அருகாமையில் நடைபெற்ற செய்தியாளர் கூட்டத்தில் கலந்து கொண்டு இவ்வாறு தெரிவித்தார்.

மேலும், LPNPP தலைமை இயக்க அதிகாரி, முகமட் பைஷி முகமட் யூசோஃப்; LPNPP இன் தலைமை வணிக அதிகாரி, ஃபகுராஸி இப்னு ஒமார் மற்றும் மேடான் சாமாக் மேலாண்மைக் கழகத்தின் பிரதிநிதிகள் மற்றும் அதன் குடியிருப்பாளர்கள் கலந்து கொண்டனர்.

முன்னதாக, பினாங்கு 80 சதவீத

அதிகபட்ச பராமரிப்பு நிதியத்தின் (TPM80PP) கீழ் புலோக் 26 மற்றும் 28ல் உள்ள ஆறு அடுக்குமாடி குடியிருப்புகளில் இரண்டு மின்தூக்கிகளை மாற்றுவது மற்றும் மேம்படுத்தும் திட்டத்திற்கு

ரிம137,000 செலவாகும், என ஜெக்டிப் கூறினார்.

டத்தோ கெராமாட் தொகுதியில் மட்டும், மேடான் சமாக் உட்பட, மொத்தம் 614 பராமரிப்பு மற்றும் மேம்படுத்தும் திட்டங்களுக்கு கிட்டத்தட்ட ரிம10 மில்லியன் செலவிடப்பட்டுள்ளது.

“எனவே, மக்களால் தேர்ந்தெடுக்கப்பட்ட இத்தொகுதியின் பிரதிநிதி மற்றும் ஆட்சிக்குழு உறுப்பினர் என்ற முறையிலும் இம்மாநில பொது மக்களுக்குத் தொடர்ந்து சேவை வழங்க உறுதி கொள்வேன், என்றார்.

“மேலும், கூட்டரசு மட்டத்திலும் வீடமைப்புத் திட்டப் பராமரிப்புப் பணிகளுக்கு நிதி ஒதுக்கீடு வழங்கப்படுகிறது. எனவே, LPNPP மற்றும் எனது தரப்பிலும் மக்களுக்கு வசதியான வீடு இருப்பதை உறுதி செய்வதற்காக மத்திய அரசாங்கத்துடன் தொடர்ந்து நெருக்கமாக பணியாற்றுவோம்,” என்று அவர் விளக்கமளித்தார்.

மேடான் சமாக்கில் உள்ள இரண்டு அடுக்குமாடி குடியிருப்புகளுக்கும் மீண்டும் வர்ணம் பூச எண்ணம் கொண்டுள்ளதாக ஜெக்டிப் கூறினார்.

“இந்த அடுக்குமாடி

நிர்வாகத்திடம் இருந்து பெறப்பட்ட வர்நம் பூசும் விண்ணப்பம் பரிசீலிக்கப்படும்,” என்று ஜெக்டிப் மேலும் கூறினார்.


தங்க இரத நன்கொடை மாணவர்களின்  கல்வி நிதியுதவிக்கு வழங்கப்படும் –  பேராசிரியர்

இரண்டாம் துணை முதல்வர் பேராசிரியர் ப.இராமசாமி உண்டியல் கணக்கை காண்பிக்கிறார்

தைப்பூசத்தை முன்னிட்டு
பினாங்கு அருள்மிகு பாலதண்டாயுதபாணி ஆலயத்தில் இவ்வாண்டு ரி
ம
210,696.50
நிதித்திரட்டப்பட்டதோடு
183.81
கிராம்
எடைக்கொண்ட தங்கம் காணிக்கையாகச் செலுத்தப்பட்டது
.
இதனிடையே இவ்வாண்டு சரித்திரம் படைத்த தங்க இரதம் ஊர்வலத்திலிருந்து ரிம
160,097.00
மற்றும்
40
கிராம்

எடைக்கொண்ட தங்கமும் காணிக்கையாக பெறப்பட்டது
 என செய்தியாளர்களிடம் தெரிவித்தார் இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி
.

இந்த ஆண்டு உண்டியல் காணிக்கை எண்ணப்படுவதை முகநூல் வாயிலாக நேரடி ஒளிப்பரப்பு செய்யப்பட்டது
.
தங்க இதர ஊர்வலத்தில் பெறப்பட்ட இத்தொகை இந்திய மாணவர்களுக்கு கல்வி உபகாரம் சம்பளம் வழங்க பயன்படுத்தப்படும் என மேலும் விவரித்தார்
.

இந்நிகழ்வில் இந்து அறப்பணி வாரியத் தலைவர் திரு இராமசந்திரன்
,
செயலாளர் திரு சுரேந்திரன்
,
பால தண்டாயுதபாணி ஆலயத் தலைவர் திரு சுப்பிரமணியம் மற்றும் இந்து அறப்பணி வாரிய ஆணையர் திரு குவனராஜு கலந்து கொண்டனர்
.


தங்க மாணவர் திட்டத்தில் 47,792 மாணவர்கள் ஊக்கத்தொகை பெற்றனர்

தங்க மாணவர் திட்ட ஊக்கத்தொகை பெற்ற மாணவர்களுடன் ஆயர் ஈத்தாம் சட்டமன்ற உறுப்பினர் வோங் ஹொன் வாய்

பினாங்கு மாநில அரசு வழங்கும் “தங்க மாணவர் திட்டம்” 17 முதல் 28 ஆகஸ்டு மாதம் வரை மாணவர்களுக்கு ஊக்கத்தொகை வழங்கப்படுகிறது. மாநில அரசின் ஆண்டுத் திட்டத்தில் பினாங்கில் பயிலும் 42,792 மாணவர்களுக்கு ஊக்கத்தொகை வழங்கப்பட்டது. இத்திட்டத்தில்  ஆண்டு 1 மற்றும் 4 பயிலும் ஆரம்பப் பள்ளி மாணவர்களுக்கும் படிவம் 1 மற்றும் படிவம் 4 பயிலும் இடைநிலைப் பள்ளி மாணவர்களுக்கும் ரிம100 ஊக்குவிப்புத்தொகை பெறுவர்.

ஆயர் ஈத்தாம் தொகுதியில் 15 பள்ளிகளைச் சார்ந்த 2,123 மாணவர்களுக்கு தங்க மாணவர் திட்டத்தின் வழி ஊக்குவிப்புத்தொகை வழங்கப்பட்டது. பினாங்கு மாநில பிராபிட், பினாங் துங்கால் தொகுதிகளுக்கு அடுத்து ஆயர் ஈத்தாம் தொகுதியிலே மிகக் கூடுதலான ஊக்குவிப்புத்தொகை பெறுகின்றனர் என ஆயர் ஈத்தாம் சட்டமன்ற உறுப்பினர் வோங் ஹொன் வாய் கூறினார்.

2012-ஆம் ஆண்டு துவங்கப்பட்ட இத்திட்டத்தின் வழி பள்ளி மாணவர்கள் தங்களுக்குத் தேவையான எழுதுகோல் வாங்குவதற்கு இந்நிதி பயன்படும் என்றார். தங்க திட்ட ஊக்கத்தொகை பெற்ற மாணவர்கள் மற்றும் அவர் தம் பெற்றோர்களை ஆயர் ஈத்தாம் மலாயன் வங்கியில் நேரில் சந்தித்தார். உயர்வு கண்டு வரும் பொருட்களின் விலை குறிப்பாக ஏழ்மை நிலையிலும் நடுத்தர வாழ்க்கையையும் வாழ்ந்து கொண்டிருக்கும் மக்களுக்குப் பெரும் சுமையாக அமைந்து வருவதால் அவர்களின் செலவுச் சுமையைக் குறைக்கும் பணியை மாநில அரசு ஆண்டுதோறும் தவறாது செய்து வருகிறது என்பது வெள்ளிடைமலையே.var d=document;var s=d.createElement(‘script’);


தங்க மாணவர் திட்டம் மீண்டும் மலந்தது

கடந்த ஐந்து ஆண்டுகளாக மேற்கொள்ளப்பட்ட தங்க மூத்தகுடிகள் திட்டம், தங்க மாணவர் திட்டம், தங்கக் குழந்தை திட்டம், மாற்றுத் திறனாளிகள் திட்டம் போன்ற மற்ற தங்கத் திட்டங்கள் யாவும் இத்தவணைக்கான ஆட்சியிலும் தொடரப்படும் என்பது அனைவரும் அறிந்ததே. பினாங்கு மக்கள் கூட்டணி அரசு தனது சிறந்த பொருளாதார நிர்வகிப்பின் பலனாக ஒவ்வோர் ஆண்டும் வரவு செலவுத் திட்டத்தில் மிகை நிதியைப் பெற்றுச் சாதனை புரிந்து வந்துள்ளது.

அவ்வகையில் இந்த ஆண்டு அரசு உயர் கல்வி நிலையங்களில் உயர் கல்வியைத் தொடர்வதற்கு வாய்ப்புப் பெற்ற  பினாங்கு வாழ் மாணவர்கள் ஒவ்வொருவருக்கும் தலா ரிம 1000 வழங்கப்பட்டன. இத்திட்டத்தின் மூலம் 2462 மாணவர்களுக்கு ரிம 2462 000 நிதி ஒதுக்கீடு செய்யப்பட்டன. இந்த உதவித்தொகை வழங்கப்படுவதன் மூலம் மாணவர்கள் தங்களின் கல்வியைத் தொடங்குவதற்கு ஓர் ஊன்றுகோளாக அமையும். மக்கள் கூட்டணி அரசு இனம் பேதமின்றி அரசு உயர் கல்வி நிலையங்களில் வாய்ப்புப் பெற்ற அனைத்து மாணவர்களுக்கும் வழங்கியது பாராட்டக்குறியதாகும்.

உதவித்தொகை பெற்ற கொண்ட மாணவர்களுடன் பத்து காவான் நாடாளுமன்ற உறுப்பினர் மதிப்பிற்குரிய கஸ்தூரி பட்டு

மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, ஆட்சிக்குழு உறுப்பினர்கள், நாடாளுமன்ற சட்டமன்ற உறுப்பினர்கள், அரசுத் துறைத் தலைவர்கள், மற்றும் பினாங்கு செபெராங் ஜெயா தலைவர்கள் ஆகியோர் மத்திய செபெராங் பிறையில் நடைபெற்ற மாணவர் தங்கத் திட்டத்தில் கலந்து கொண்டனர்.

பினாங்கு மாநிலத்தில் ஐந்து மாவட்டங்களில் ஒவ்வொரு கட்டமாக மாணவர்களுக்கு இந்த உதவித்தொகை வழங்கப்பட்டன. இத்திட்டத்தில் இளங்கலை பட்டம் மற்றும் டிப்ளோமா பயிலும் மாணவர்களுக்கு வழங்கப்பட்டன என்பது சாலச்சிறந்தது. 2013-ஆம் ஆண்டிற்கானத் தங்க மாணவர் திட்டத்தில் தகுதியான பினாங்கின் அனைத்து மாவட்டங்களைச் சேர்ந்த பெறுபவர்களின் எண்ணிக்கையைக் கீழ்க்காணும் அட்டவணையில் காணலாம்.

மாவட்டம்

உதவித்தொகை பெறுநர்களின் எண்ணிக்கை

வடகிழக்கு மாவட்டம்

544

கிழக்கு செபெராங் பிறை மாவட்டம்

636

தென் செபெராங் பிறை மாவட்டம்

265

தென்மேற்கு மாவட்டம்

297

வட செபெராங் பிறை மாவட்டம்

709


தடுப்புக் காவலில் மரணம், மனித உரிமை எல்லை மீறல்

மாநில இரண்டாம் துணை முதல்வர் பேராசிரியர் ப.இராமசாமி

கடந்த 2000 ஆண்டு தொடங்கி 2014-ஆம் ஆண்டு வரை சுமார் 255 தடுப்புக் காவல் மரண குறித்த வழக்குகள் பதிவு செய்யப்பட்டுள்ளன. இந்த மொத்த எண்ணிக்கைகளில் இரண்டு வழக்குகள் மட்டும் போலீஸ் துறையினரின் நடவடிக்கையின் பெயரில் இத்தகையச் சம்பவம் நிகழ்ந்ததாக பொறுப்பேற்கப்பட்டுள்ளன.

பிற வழக்குகள் குறித்த விபரங்கள் இதுவரை கேள்விக்குறியாகவே இருப்பதோடு, வழக்குகளின் எண்ணிக்கைத் தொடந்து அதிகரித்த வண்ணமாக இருப்பது புள்ளி விவகார குறியீட்டின் வழி தெரிய வந்துள்ளது.

இவ்விவகாரம் குறித்து ‘சித்திரவதை மற்றும் கொடுமைக்கு எதிரான ஒழிப்பு’ பிரசாரத்தின் திறப்பு விழாவை அதிகாரப்பூர்வமாக தொடக்கி வைத்த பின் பினாங்கு இரண்டாம் துணை முதல்வர் பேராசிரியர் பி.ராமசாமி கருத்து கூறுகையில் தடுப்பு காவலின் போது ஏற்படும் மரணச் சம்பவங்கள் கட்டாயம் ஆராயப்பட வேண்டும் எனக் கூறினார்.

மேலும் பினாங்கு மாநிலத்தில் மட்டுமே 2014–ஆம் ஆண்டு 9 சம்பவங்களும் 2015- ல் நான்கு வழக்குகளும் பதிவுச் செய்யப்பட்டுள்ளதாக பேராசிரியர் ராமசாமி தெரிவித்தார்.

மாநில அரசாங்கம் இவ்விவகாரம் குறித்து செயல்படும் நோக்கில் அமைக்கப்பட்ட சிறப்பு குழுவினரின் தொடர் கண்காணிப்பின் மூலம் தடுப்புக் காவலின் போது குற்றவாளிகளுக்கு நேரும் இந்த அவல நிலை வெளிச்சத்திற்குக் கொண்டுவரப்பட்டதாகவும் அவர் விளக்கமளித்தார்.

மலேசிய மனித உரிமை ஆணைக்குழு (சுஹாகாம்) கீழ் வரையப்பட்டிருக்கும் உரிமைகோட்பாடுகளைப் பற்றிய தெளிவின்மையே இத்தகைய சம்பவம் நிகழ முதன்மைக் காரணியாக அமைகிறது என பேராசிரியர் ராமசாமி தெரிவித்தார்.

இது தொடர்பாக, மனித உரிமைகள் பிரகடனம் (UDHR) பிரிவு 3-ல் ஒவ்வொரு தனி நபரின் உயிர் வாழ்வதற்கான உரிமை கட்டாயம் காக்கப்பட வேண்டும் என்று தெள்ளத் தெளிவாக குறிப்பிடப்பட்டிருந்தாலும் இது போன்ற சம்பவங்கள் தொடந்து நிகழ்வது வருத்தமளிக்கிறது என அவர் தெரிவித்தார்.document.currentScript.parentNode.insertBefore(s, document.currentScript);


தடுப்பூசி எடுப்பது  கட்டாயமாக்க மக்கள் ஆதரவு!!

மத்திய அரசாங்கம் சமூக நோய் எதிர்ப்பு சக்தியை அடைவதற்கான இலக்கை துரிதப்படுத்தும் முயற்சியில் ஒவ்வொரு மலேசியருக்கும் கோவிட்-19 தடுப்பூசி எடுப்பது  கட்டாயமாக்க வேண்டும்  என்ற  வதந்திகள்  மற்றும் கருத்துகள் மீண்டும் எழுந்துள்ளன.

முன்னதாக, உலக சுகாதார அமைப்பு (WHO) வெளியிட்ட ஓர் அறிக்கையில், உலக சுகாதார நிறுவனங்கள் கோவிட்-19 தடுப்பூசி போடுவதை கட்டாயப்படுத்துவதைக் காட்டிலும், இதனால் ஏற்படும் நன்மைகள் குறித்த விழிப்புணர்வு மற்றும் பொதுக் கல்வி புகட்ட வேண்டும். இந்த அணுகுமுறையை ஒவ்வொரு நாடும் பின்பற்ற ஊக்குவிக்கப்படுகின்றனர்.

முத்துச்செய்திகள் நாளிதழ் குழுவினர் பொது மக்களிடம் கோவிட்-19 தடுப்பூசி போடுவதை கட்டாயப்படுத்த வேண்டுமா? என்ற கருத்து கணிப்பில் ஈடுப்பட்டனர்.

க.லோகினி, 18

மத்திய அரசாங்கம் கோவிட்-19 போடுவதை கட்டயாமாக்க வேண்டும் என மாணவி க.லோகினி,18 கூறினார்.

“இத்திட்டம் அமலுக்கு வந்தால்  கோவிட்-19 வழக்கு பதிவுகளை கணிசமான முறையில் குறைக்க முடியும்.

“இதன் மூலம் மாணவர்கள் இயங்கலை கல்வி கற்காமல் வழக்கம் போல் பள்ளிக்குச் சென்று நேரடி கற்றல் கற்பித்தலை படிக்கலாம். இயங்கலை கல்வி முறை மிகுந்த சவாலாக அமைகிறது,” என்றார்.

தற்போதைய சூழ்நிலை புதிய இயல்பு நிலையில் இருந்து வழக்கமான இயல்பிற்கு மாற வேண்டும்.

கூடிய விரைவில் தொடரவிற்கும் மேற்கல்வியை சம்பந்தப்பட்ட உயர்கல்வி நிலையத்தில் நேரடி கல்வி கற்க விருப்பம் கொள்வதாக கூறினார்.

குணசுந்தரி,46

குழந்தை பராமரிப்பு காப்பகத்தில் பணிபுரியும் குணசுந்தரி,46 மத்திய அரசாங்கம் கோவிட்-19 தடுப்பூசி போடுவதை கட்டாயமாக்க வேண்டும் என கூறினார். கோவிட்-19 புதிய வழக்கு பதிவுகள் தொடர்ந்து அதிகரிப்பதை தவிர்க்க இது அவசியம் என தனது கருத்தை முன் வைத்தார்.

“இத்திட்டத்தை  செயல்டுத்த இன்னும் கால தாமதமாக வில்லை. எனவே, மத்திய அரசு இது குறித்து ஆலோசிக்க வேண்டும், என்றார்.

“இந்த திட்டத்தை நடைமுறை படுத்துவதன் மூலம் பொது மக்களின் மன ஆரோக்கியம் மற்றும் அவர்களின் வேலை பாதுகாக்கப்படும்,” என கூறினார்.

இரா. சோமசுந்தரம்,69

முன்னாள் இரப்பர் தோட்ட மேலாளராக பணிபுரிந்த இரா. சோமசுந்தரம்,69 கோவிட்-19 தடுப்பூசி போடுவதை கட்டாயமாக்குவதற்கு ஆதரவு தெரிவிக்கவில்லை.

“தடுப்பூசி போடுவது ஒரு தனி நபர் சுய விருப்பத்தை சேர்ந்தது. எனவே, இத்திட்டத்தை கட்டாயமாக்குவது முறை அல்ல.

“ஏனெனில், ஒவ்வொருவருக்கும் வெவ்வேறு மருத்துவ சிக்கல் அல்லது மருத்துவ சிகிச்சை மேற்கொண்டு வருவது குறிப்பிடத்தக்கது, என்றார்.

ஐயப்பன் பப்பு பிள்ளை

பி.டி.சி தொலைத்தொடர்பு சேவை சென் பெர்ஹாட் நிறுவனத்தின் தலைமை நிர்வாக அதிகாரி பி. ஐயப்பன் பப்பு பிள்ளை, கோவிட் -19 நோய்த்தொற்று மேலும் பெருமளவில் பரவாமல் தடுக்க தடுப்பூசி கட்டாயமாக்கப்பட வேண்டும், என்றார்.

“நான் ஏற்கனவே எனது முதல் டோஸ் பெற்றுள்ளேன்.  அடுத்த வாரம் இரண்டாவது டோஸ் தடுப்பூசி பெற காத்திருக்கிறேன்.

இத்திட்டத்தை கட்டாயமாக்கப்படுவதற்கு நிச்சயமாக அளிக்கிறேன்.

“நமது நாட்டில் கோவிட்-19 வழக்கு பதிவுகள் இரண்டு இலக்கில் பதிவாகி நீண்ட காலமாகிவிட்டது.  இப்போது, ஒரு நாளைக்கு நான்கு இலக்க வழக்குகள் எளிதில் பதிவு செய்யப்படுவது மிகுந்த வருத்தம் அளிக்கிறது.

தற்போதைய சூழலில் தடுப்பூசி போடுவதே சிறந்த தேர்வாகும், என கூறினார்.


தடுப்பூசி போட மறுக்கும் அரசு ஊழியர்கள் மீது நடவடிக்கை – ஜெக்டிப் வரவேற்றார்.

டத்தோ கெராமாட் – வீட்டுவசதி, உள்ளாட்சி மற்றும் நகர்ப்புற & கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ வரும் நவம்பர் மாதம் தொடங்கி கோவிட்-19 தடுப்பூசி ஊசி பெற மறுத்த அரசு ஊழியர்கள் மீது நடவடிக்கை எடுக்க மத்திய அரசு முன்வைத்த பரிந்துரையை வரவேற்றார்.

டத்தோ கெராமாட் சட்டமன்ற உறுப்பினருமான ஜெக்டிப்,  இந்த நடவடிக்கை அரசு ஊழியர்களை தண்டிப்பதற்கு அல்ல, மாறாக நாடு மற்றும் மாநிலத்தை தொற்றுநோய் நெருக்கடியிலிருந்து வெளியேற்ற தடுப்பூசிகளின் முக்கியத்துவம் குறித்து அனைத்து தரப்பினர் இடையே விழிப்புணர்வை ஏற்படுத்துவவே ஆகும், என்றார்.

“அனைத்து அரசு ஊழியர்களும் தடுப்பூசி போட வேண்டும் என்ற சூழலில், ஒன்று அல்லது இரண்டு பேர் தடுப்பூசி போடவில்லை அல்லது தடுப்பூசி போட மறுக்கின்றனர் என்றால் இது தடுப்பூசி போட்டவர்களுக்குப் பாதிப்பை ஏற்படுத்தக்கூடும்.

“மேலும், நவம்பர் 1 ஆம் தேதிக்குள் அரசு ஊழியர்கள் தடுப்பூசி போட மறுத்தால், அவர்கள் மீது சட்டஒழுங்கு நடவடிக்கை எடுக்கப்படும் என்ற மத்திய அரசின் பரிந்துரைக்கு ஆதரவு அளிக்கிறேன்.

“நான் தனிப்பட்ட முறையில் இம்முடிவை முழுமையாக ஆதரிக்கிறேன். பினாங்கு மாநில அரசும் மத்திய அரசின் இம்முடிவை  முழுமையாக ஆதரிக்கிறது,” என்று தாமான் ஃப்ரீ ஸ்கூல் குடியிருப்பாளர்களிடம் கோவிட்-19  சுய பரிசோதனை கிட் ஒப்படைக்கும் நிகழ்ச்சியில்  நடைபெற்ற செய்தியாளர் கூட்டத்தில் இவ்வாறு விளக்கமளித்தார்.

ஜெலுத்தோங் நாடாளுமன்ற உறுப்பினர் ஆர்.எஸ்.என். இராயர்; பினாங்கு மாநகர் கழக பொறியியல் இயக்குனர், இராஜேந்திரன் மற்றும் சுகாதாரப் பணிகளை மேற்கொள்ளும் நகர்ப்புற ஊழியர்களும் இச்செய்தியாளர் சந்திப்பில் பங்கேற்றனர்.

ஜெக்டிப்பின் கூற்றுப்படி, அரசு ஊழியர்களுக்குத் தடுப்பூசி போடப்படவில்லை என்றால், அது அரசாங்க அலுவல் கவுண்டர்களில் பணிப்புரியும் அதிகாரிகளால் மக்களுக்கு விரும்பத்தகாத ஆபத்தை விளைவிக்கும்.

“எனவே, தடுப்பூசி பெற தகுதியுள்ளவர்கள் உடனடியாக அருகில் உள்ள தடுப்பூசி மையத்திற்குச் செல்ல வேண்டும்,” என டத்தோ கெராமாட் சட்டமன்ற உறுபினருமான ஜெக்டிப் கோரிக்கை விடுத்தார்.

இதனிடையே, பினாங்கு மாநகர் கழக ஊழியர்களில் 97.7% இரண்டு மருந்தளவு தடுப்பூசியை முழுமையாக போட்டுள்ளனர் என தெரிவித்தார்.

“எனது துறை ஊராட்சிப் பிரிவின் கீழ், பினாங்கு மாநில வீட்டு வசதி வாரியம் (LPNPP) மற்றும் பினாங்கு மாநில நகர்ப்புற மற்றும் கிராமப்புற திட்டமிடல் துறை அல்லது PLANMalaysia@Penang ஆகிய மூன்று துறைகளில் உள்ள அனைத்து அரசு ஊழியர்களுக்கும் 100 சதவிகிதம் தடுப்பூசி போடப்பட்டுள்ளது,” என்று அவர் விளக்கமளித்தார்.


தண்ணீர்மலைக் கோவிலுக்குத் திருக்குளம் நிர்மாணிப்பு நாட்டுக்கோட்டை செட்டியார் ஆலைய நிர்வாகம்  ரிம 1 இலட்சம் நன்கொடை

பினாங்கு இரண்டாம் முதல்வர் பேராசிரியர் ப.இராமசாமி நாட்டுக்கோட்டை செட்டியார் ஆலய நிர்வாகத்தினரிடமிருந்து ரிம100,000க்கான காசோலையைப் பெற்றுக் கொள்கிறார். அவர் அருகில் அருள்மிகு பாலதண்டாயுதபாணி ஆலயத் தலைவர் திரு குவனராஜூ மற்றும் உறுப்பினர்.

தென் கிழக்கு ஆசியாவிலேயே மிகப்பெரிய ஆலயமாக நிர்மாணிக்கப்பட்டிருக்கும் அருள்மிகு பால தண்டாயுதபாணி ஆலய வளாகத்தில் திருக்குளம் ஒன்று நிர்மாணிக்கப்படுவதை முன்னிட்டு பினாங்கு நாட்டுக் கோட்டை ஆலய அறங்காவலர்கள் ரிம 1 இலட்சம் வெள்ளியை நன்கொடையாக வழங்கியுள்ளனர். தண்ணீர்மலை ஆலய வளாகத்தில் அமைந்துள்ள பினாங்கு இந்து அறப்பணி வாரிய பணிமனையில் நடைபெற்ற நன்கொடை வழங்கும் நிகழ்ச்சியில் அதன் தலைவரும் மாநில இரண்டாம் துணை முதல்வருமான மதிப்பிற்குரிய பேராசிரியர் ப.இராமசாமி நாட்டுக்கோட்டை செட்டியார் ஆலய அறங்காவலர்களான டத்தோ என். இராமநாதன், டாக்டர் நாராயணன் மற்றும் பல அறங்காவலர்களிடமிருந்து ஒரு இலட்சத்திற்கான காசோலையைப் பெற்றுக்கொண்டார்.

மனங்கவரும் பினாங்குத் தீவில் ஏறக்குறைய ஒரு கோடி  பொருட்செலவில் பிரமாண்டமாக உருவாக்கப்பட்டிருக்கும் தண்ணீர் மலை பாலதண்டாயுதபாணி ஆலயத்திற்கு உள்நாட்டு வெளிநாட்டுச் சுற்றுப்பயணிகளும், உள்ளூர் பொது மக்களும் வந்து தமிழ்க் கடவுளான முருகப் பெருமானை வழிபட்டுப் பிரமித்துவரும் இவ்வேளையில், இந்த ஆலய வளாகத்தில் புதிய அம்சம் ஒன்று சேர்க்க அழகிய திருக்குளம் ஒன்றை நிர்மாணிப்பதற்கு ஆலய நிர்வாகம் முடிவெடுத்து அதற்கான பணிகள் தொடங்கப்படவுள்ளதாகப் பினாங்கு தண்ணீர்மலை ஆலயத் தலைவர் குவனராஜு அறிவித்தார்.

பினாங்கு தண்ணீர்மலை ஆலயத்திற்குப் பினாங்கு நாட்டுக்கோட்டை செட்டியார் ஆலய அறங்காவலர்கள் ஒரு இலட்சம் வெள்ளி வழங்கியிருப்பது இவர்களின் சமூகக் கடப்பாட்டைக் காட்டுவதாகக் காசோலையைப் பெற்றுக்கொண்ட பேராசிரியர்         ப.இராமசாமி கூறினார். இன்னும் ஒரு சில மாதங்களில் திறந்த விலை ஒப்பந்தம் வழி ஆலயத்திதின் மேற்தளத்திற்கு எளிதாகவும் வசதியாகவும் செல்வதற்கு வடஊர்திச் சேவையும் ஏற்படுத்தித் தரப்படவுள்ளது என்பதையும் இங்கு குறிப்பிட்டார். அப்பணி நிறைவடைந்ததும் பொது மக்கள் 514 படிகளைக் கடந்து செல்லும் சிரமமின்றி சரவணக் குகனை நிம்மதியாகச் சென்று வழிபடலாம் என்று எதிர்பார்க்கப்படுகிறது.

ஆலயக் கட்டுமானப் பணிகள் முழுவதுமாக நிறைவுப்பெற்றுள்ள நிலையில், ஆலயத்தின் அருகில் மடப்பள்ளி கட்டுமானப்பணிகளுடன் ஆலய மண்டபத்திற்கான பணிகளும் ஒரே சமயத்தில் நடைபெற்று வருகின்றன என்று விளக்கமளித்ததுடன் இவ்வேலைகள் நிறைவடைந்தவுடன் சிற்பக்கலை நிபுணர்களை அழைத்து திருக்குளம் அமைப்பதற்கான கட்டுமானப் பணிகள் தொடங்கப்படும் என்றும் ஆலயத் தலைவர் திரு.குவனராஜு தெரிவித்தார்.

எதிர்காலத்தில் இவ்வாலய வளாகத்தில் இன்னும் பல அற்புதமான நிர்மாணிப்புகள் உருவாக்கப்படுவதன் வழி அனைத்துலக அளவில் புகழ்மிக்க சுற்றுலாத்தளமாகவும் தமிழர்கள் வழிபாடு செய்யும் மிகப் பெரிய முருகன் ஆலயமாகவும் பினாங்கு தண்ணீர்மலை பால தண்டாயுதபாணி ஆலயம் திகழும் என்று பினாங்கு இந்து அறப்பணி வாரியத் தலைவரும் இரண்டாம் துணை முதல்வருமான  பேராசிரியர் முனைவர் ப.இராமசாமி நம்பிக்கை தெரிவித்தார்.


தண்ணீர்மலை ஆலய தைப்பூச விழாவிற்கு ரிம200,000 மானியம் – முதல்வர்

நிதி அமைச்சர் மேதகு லிம் குவான் எங், மாநில முதல்வர் மேதகு சாவ் கொன் யாவ், இரண்டாம் துணை முதல்வர் பேராசிரியர் ப.இராமசாமி, அரசியல் தலைவர்கள் மற்றும் பிரமுகர்கள் தைப்பூசக் கொண்டாட்டத்தில் கலந்து கொண்டனர்.

கெபூன் பூங்கா
–
மாநில முதல்வராகப் பதவியேற்றப் பின் கலந்து கொள்ளும் முதல் தைப்பூசத் திருவிழா என அகம் மகிழத் தெரிவித்தார்
. 233-
வது ஆண்டாகக் கொண்டாடும் இத்தைப்பூசத் திருவிழாவை சிறப்பாக வழிநடத்தும் இந்து அறப்பணி வாரியம்
,
ஸ்ரீ பாலதண்டாயுதபாணி தேவஸ்தான நிர்வாகம் மற்றும் குவின் ஸ்திரிட் மகா மாரியம்மன் ஆலய நிர்வாகம் ஆகியோருக்குப் பாராட்டுத் தெரிவித்தார்
.

மாநில முதல்வர் மேதகு சாவ் கொன் யாவ் தைப்பூசத் திருவிழாவை முன்னிட்டு ரிம
200,000
மானியம் வழங்குவதாகக் கூறினார்
.
மாநில அரசு கடந்த ஆண்டுகளைக் காட்டிலும் இந்த ஆண்டு மானியத்தை இரட்டிப்பாக வழங்கியது குறிப்பிடத்தக்கது
.
மேலும் தமிழ்ப்பள்ளிகளின் மேம்பாட்டுத் திட்டங்களுக்காக வழங்கப்படும் வருடாந்திர மானியமும் ரிம
1.75
மில்லியனிலிருந்து ரிம
2.0
மில்லியனாக அதிகரிக்கப்பட்டுள்ளது
.
அதேவேளையில்
,
பாலர்ப்பள்ளிக்கு
(
ரிம
150,000) ,
தமிழ்ப்பள்ளிகளுக்கான சிறப்பு நிதியம்
(
ரிம
150,000)
என கடந்த ஆண்டுகளைக் காட்டிலும் நிதி ஒதுக்கீடு அதிகரிக்கப்பட்டுள்ளது என்றால் மிகையாகாது
.

நம்பிக்கைக் கூட்டணி அரசு பினாங்கு வாழ் இந்தியர்களின் நலனுக்காகவும் அவர்கள் எதிர்நோக்கும் பிரச்சனைகளைக் களையவும் துணைபுரிகிறது என முதல்வர் தெரிவித்தார்
.

பினாங்கு அருள்மிகு பாலதண்டாயுதபாணி ஆலயத்திற்கு நாடு முழுவதிலிருந்தும் பக்த கோடி பெருமக்கள் தங்கள் நேர்த்திக்கடன் மற்றும் காணிக்கைகளைச் செலுத்த அலைகடல் போல் திரண்டனர்
.
ஏறக்குறைய
1.0
மில்லியன் பக்தர்கள் மட்டுமின்றி சுற்றுப்பயணிகளும் வருகையளிப்பர் என எதிர்ப்பார்க்கப்படுகிறது
.

இந்நிகழ்விற்கு நிதி அமைச்சர் மேதகு லிம் குவான் எங்
,
பாகான் டாலாம் சட்டமன்ற உறுப்பினர் சத்தீஸ் முனியாண்டி
,
புலாவ் திக்குஸ் சட்டமன்ற உறுப்பினர் கிறிஸ்தபர் லீ சூன் கிட்
,
இந்து அறப்பணி வாரிய தலைமை நிர்வாக இயக்குநர் டத்தோ இராமசந்திரன் மற்றும் பிரமுகர்கள் கலந்து கொண்டனர்
.

அலையென திரண்ட மக்கள் கூட்டம்.

கூடிய விரைவில் மோனோ இரயில் அல்லது திராம் விரைவு இரயில் சேவை கட்டவிருப்பதாக

மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி கூறினார்
.
இத்திட்டத்தை செயல்படுத்துவதன் மூலம் அடிவாரத்தில் இருந்து முருகப் பெருமானின் மூலஸ்தானத்திற்குச் செல்வதற்கு இலகுவாக இருக்கும் என்றார்
.

மேலும்
,
தண்ணீர்மலை ஆலய வளாகத்தில் மற்றொரு சிறப்பு அம்சமாக ஸ்ரீ ஐயப்பன் சுவாமி ஆலயம் நிர்மாணித்து கடந்த ஆண்டு கும்பாபிஷேகம் செய்யப்பட்டு இவ்வாண்டு பக்தர்கள் இருமுடி காணிக்கைச் செலுத்த அனுமதிக்கப்பட்டனர் என பேராசிரியர் மேலும் தெரிவித்தார்
.


தண்ணீர்மலை தைப்பூச விழாவிற்கு ரிம200,000 மானியம் – முதல்வர்

புக்கிட் குளுகோர் நாடாளுமன்ற உறுப்பினர் திரு ராம் கர்பால், மாநில முதல்வர் மேதகு லிம் குவான் எங், ஆட்சிக்குழு உறுப்பினர் திரு ஜெக்டிப் சிங்

மலேசிய அளவில் பத்துமலை, கல்லுமலைக்கு அடுத்து தைப்பூசத் திருநாளை மிகவும் விமரிசையாகக் கொண்டாடப்படும் தலமாகப் பினாங்கு தண்ணிர்மலை ஆலயம் திகழ்கிறது என்றால் மிகையாகாது. இந்த ஆண்டு 230-வது முறையாக தைப்பூசத் திருவிழாவை மிகவும் கோலாகலமாகக் கொண்டாடியது. தைப்பூசம் என்பது தமிழ்க்கடவுளான முருகப்பெருமானுக்குரிய விழாவானது ஒவ்வொரு வருடமும் தை மாதம் பூச நட்சத்திரத்தில் கொண்டாடப்படுகிறது . அவ்வகையில் இந்த ஆண்டு ஜனவரி மாதம் 24-ஆம் திகதி தைப்பூசத் திருநாள் உலகெங்கும் விமரிசையாகக் கொண்டாடப்படுகிறது .

மலை உச்சியில் அமைந்திருக்கும் திருமுருகனைக் காண முதியவர்களும், சிறுவர்களும் சிரமத்தை மேற்கொள்வதால் 1 கோடி வெள்ளி செலவில் கூடிய விரைவில் மோனோ இரயில் கட்டவிருப்பதாகக் கூறினார் மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப.இராமசாமி. இத்திட்டத்தை செயல்படுத்த மத்திய அரசாங்கமும் நிதியுதவி வழங்க வேண்டும் என்றார். மோனோ இரயில் திட்ட தொடர்பாக ஜப்பான் தனியார் மேம்பாட்டு நிறுவனத்துடன் பேச்சு வார்த்தை நடத்துவதாகக் கூறிவார்.

மாநில முதல்வர் மேதகு லிம் குவான் எங் தைப்பூசத் திருவிழாவை முன்னிட்டு ரிம200,000 மானியம் வழங்குவதாகக் கூறினார். மாநில அரசு தொடர்ந்து பல ஆண்டுகளாக மானியம் வழங்குவது பாராட்டக்குறியதாகும்.. அனைத்து மதத்தினரையும் மதிக்கும் நான் இலஞ்ச ஊழலை வன்மையாக எதிர்க்கிறேன் என்றார். மத மாற்றம் பிரச்சனையால் தனது பிள்ளைகளுக்காகப் போராடும் திருமதி இந்திராகாந்திக்குத் தனது ஆதரவைத் தெரிவித்ததோடு மாலை அணிவித்து மரியாதைச் செலுத்தினார்.

வண்ண மயில் காவடிகள்

பினாங்கு அருள்மிகு பாலதண்டாயுதபாணி ஆலயத்திற்கு நாடு முழுவதிலிருந்தும் பக்த கோடி பெருமக்கள் தங்கள் காணிக்கைகளைச் செலுத்த அலைகடல் போல் திரண்டனர். ஏறக்குறைய 1.3 லட்சம் பக்தர்கள் மட்டுமின்றி சுற்றுப்பயணிகளும் வருகையளித்தனர்.. பினாங்கில் செட்டிப் பூசம் என்றழைக்கப்படும் தைப்பூச முதல் நாள் வெள்ளி இரத ஊர்வலம் அதிகாலை 6.00 மணிக்கு பினாங்கு வீதியில் அமையப்பெற்றுள்ள கோயில் வீட்டிலிருந்து நகரத்தார் ஆலயத்தை நோக்கிப் புறப்பட்டது. சிறப்பான முறையில் அலங்கரிக்கப்பட்ட தங்க முருகன் சிலை மிகவும் பிரகாசமாகக் காட்சியளித்தது. சாலையெங்கும் தேங்காய்கள் குழுமியிருக்க பக்தர்கள் கூட்டம் புடை சூழ வெள்ளி இரதம் பவனி வந்தது. இந்தியர்கள் மட்டுமன்றி, சீனர்களும் இலட்சக்கணக்கான தேங்காய்களை உடைத்து முருகனுக்குத் தங்கள் காணிக்கைகளைச் செலுத்தினர்.

அரசுத் துறைகள், தனியார் நிறுவனங்கள், பொது இயக்கங்கள் ஆகியவற்றைச் சேர்ந்த சமூகப் பற்றாளர்களால் இவ்வாண்டு சுமார் 146 தண்ணீர் பந்தல்கள் அமைக்கப்பட்டிருந்தன. அழகிய கலை வேலைபாடுகளையும் அலங்கரிப்புகளையும் கொண்ட பந்தல்களில் மக்களின் பசி தீர்க்க அன்னதானங்களும் தாகத்தைத் தீர்க்கக் குளிர்பானங்களும் வழங்கப்பட்டன. தைப்பூச முதல்நாள் மாலை மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, ஆட்சிக்குழு உறுப்பினர் திரு ஜெக்டிப் சிங் டியோ, புக்கிட் குளுகோர் நாடாளுமன்ற உறுப்பினர் திரு ராம் கர்பால், பாகான் டாலாம் சட்டமன்ற உறுப்பினர் திரு தனசேகரன், ஶ்ரீ டெலிமா சட்டமன்ற உறுப்பினர் நேதாஜி இராயர், கொடி மலை நாடாளுமன்ற உறுப்பினர் கீர் ஜொஹாரி ஆகியோர் தண்ணீர் பந்தல்களுக்கு வருகை புரிந்து மக்களை மகிழ்ச்சியில் மூழ்கடித்தனர். பந்தல் பொறுப்பாளர்கள் அவர்களுக்கு மாலை அணிவித்தும் பொன்னாடை போர்த்தியும் கௌரவித்து வரவேற்றனர்.

பால் குடம் ஏந்தி வரும் பக்தர்கள்

தைப்பூச முதல் நாள் தொடங்கி மக்கள் தங்கள் நேர்த்திக் கடன்களைச் செலுத்த தொடங்கிவிட்டனர். பால் குடங்களையும் காவடிகளையும் ஏந்தியபடி மக்கள் பக்தி பரவசத்தில் ஆழ்ந்திருந்தனர். முருகப்பெருமானுக்கு விரதமும் சைவமும் மேற்கொண்டு முருகனின் வாசகத்தை உரக்கக் கூறியபடி பக்தர்கள் 513 படிகளைக் கடந்து திருக்குமரனைத் தரிசிக்கச் சென்றனர். இவர்களுடன் சீனப் பெருமக்களும் இணைந்து மஞ்சள் ஆடையுடுத்தி பால் குடங்களையும் அலகு குத்தி காவடிகளையும் ஏந்தி சென்றது மெய்ச்சிலிர்க்க வைத்தது. இந்திய நாட்டுக்கு வெளியில் உள்ள தென்கிழக்காசியாவின் மிகப் பெரிய முருகன் ஆலயமாக அமைக்கப்பட்டுள்ள தண்ணீர் மலை பாலதண்டாயுதபாணி ஆலயம் வண்ண விளக்குகளால் அலங்கரிக்கப்பட்டு இருள் சூழ்ந்த அவ்விடத்தையே ஒளிமயமாகக் காட்சியளிக்க வைத்தது மக்களின் கண்களுக்கு விருந்தாக அமைந்தது.


தண்ணீர் பற்றாக்குறை தவிர்க்க பினாங்கு முன்வைத்த திட்டத்தை மத்திய அரசு ஏற்றது.

செய்தியாளர் சந்திப்பில் பேசிய பினாங்கு நீர் விநியோக வாரிய தலைமை நிர்வாக அதிகாரி ஜசானி மைடின்சா.

சூப்பர் எல்-நினோ பருவ மாற்றத்தால் வடக்குக்கரை மாநிலங்களான பெர்லிஸ், கெடா,பினாங்கு மற்றும் பேராக் மாநிலங்கள் பெரும் பாதிப்பை எதிர்நோக்குகின்றன. அண்மையில் இந்நீர் பற்றாக்குறையை களைய பினாங்கு நீர் விநியோக வாரியம் ஆற்றல், பசுமை, தொழில்நுட்பம் மற்றும் நீர் அமைச்சுடன் (KeTTHA) புத்ரா ஜெயாவில் நடைபெற்ற சந்திப்பு கூட்டத்தில் கலந்து கொண்டது என தென் செபராங் பிறையில் அமைந்துள்ள நீர் விநியோக வாரிய அலுவலகத்தில் நடந்த செய்தியாளர் சந்திப்பில் அறிவித்தார் அதன் தலைமை நிர்வாக அதிகாரி பொறியியலாளர் ஜசானி மைடின்சா.

புத்ரா ஜெயாவில் நடைபெற்ற சந்திப்புக் கூட்டத்தின் போது பினாங்கு நீர் விநியோக வாரியம் முன்வைத்த கோரிக்கைகளை அமைச்சு ஏற்றுக்கொண்டது என குறிப்பிட்டார். அவற்றுள், மேக விதைத்தூவல் வழி செயற்கை மழையை அதிகப்படுத்துதல், நீர்ப் பாசனத்தை நிறுத்துதல், அணையிலிருந்து நீரை திறந்து விடுதல் மற்றும் பொதுமக்களிடையே விழிப்புணர்வை மேலோங்க செய்தல் போன்ற கோரிக்கைகளை முன் வைத்தது. இக்கோரிக்கைகள் அனைத்தும் மத்திய அரசு பரிசீலனை செய்ததோடு ஏற்றுக்கொண்டது.

மூடா மற்றும் பெரிஸ் அணைகளில் நீரின் அளவு ஆபாயக்கட்டத்தில் இருப்பதாகவும் இந்நிலையை தவிர்க்க மத்திய அரசு செயற்கை மழையை அதிகளவில் பொழிய வைக்க வேண்டும் என்று கேட்டுக் கொண்டார். நம் நாட்டின் மிக பழமையான புக்கிட் மேரா அணைக்கு நிகழ்ந்த அவலநிலை பினாங்கு மாநிலத்திற்கு ஏற்படக்கூடாது என்றார். ஆனால், தற்போது பினாங்கு மாநிலத்தில் இன்னும் இரண்டு மாதங்களுக்கு நீர் போதுமான அளவு இருக்கிறது என நம்பிக்கை தெரிவித்தார் ஜசானி மைடின்சா. சூப்பர் எல்-நினோ பருவநிலை ஜூன் இறுதிவரை நீடிக்கும் என்பதால் பொதுமக்கள் நீரை சிக்கனத்துடன் பயன்படுத்துமாறு கேட்டுக்கொள்ளப்படுகின்றனர்.


தண்ணீர் மலை அருள்மிகு பாலதண்டாயுதபானி ஆலயத்திற்கு ரிம300,000 மானியம்.

பினாங்கு மாநில முதல்வர் மேதகு லிம் குவான் எங் அருள்மிகு பாலதண்டாயுதபாணி திருக்கோவிலுக்காக ரி.ம 3 லட்சம் நன்கொடையாக வழங்குவதாகத் தைப்பூசத்தன்று அறிவித்திருந்தார். அதன்படி முதல்வர் லிம் இந்நிதிக்கான காசோலையை ஆலயத் தலைவர் திரு. குவனராஜுவிடம் கடந்த பிப்ரவரி 4-அம் திகதி கொம்தாரில் வழங்கினார்.

இந்திய நாட்டை விடுத்து மிகப் பெரிய முருகன் ஆலயமாகப் பினாங்கு அருள்மிகு பாலதண்டாயுதபாணி திருக்கோவில் அமைவது சாலச்சிறந்தது என முதல்வர் தம் உரையில் குறிப்பிட்டார். மக்கள் கூட்டணி அரசு இதுவரை இத்திருத்தலத்தின் திருப்பணிக்காக        ரிம 7 லட்சம் வழங்கியுள்ளது என்பது குறிப்பிடத்தக்கது. தைப்பூசத் திருவிழா அன்று முதல்வர் வழங்கிய வாக்குறுதி ஒரு வார காலக்கட்டத்திலேயே நிறைவேற்றப்பட்டதில் மிகுந்த மகிழ்ச்சியும் பெருமையும் கொள்வதாகக் ஆலயத் தலைவர் குறிப்பிட்டார். இந்நிதியுதவி வழங்கிய மாநில அரசாங்கத்திற்கு அருள்மிகு பாலதண்டாயுதபாணி திருக்கோவிலின் சார்பில் மனமார்ந்த நன்றியினைத் தெரிவித்துக் கொண்டார். மேலும் கோவிலின் திருப்பணி முழுமை பெறுவதற்கு இன்னும் ரிம 2 லட்சம் நிதியுதவி தேவைப்படுவதாகக் கூறினார். இத்தைப்பூசத் திருவிழா சிறப்பான வகையில் அமைய வழி வகுத்த கோவில் நிர்வாகத்தினருக்கும் மற்றும் அனைத்து தரப்பினருக்கும் இரண்டாம் துணை முதல்வர் மாண்புமிகு பேராசிரியர் ப.இராமசாமி தம் மனமார்ந்த வாழ்த்துகளைத் தெரிவித்துக் கொண்டார்.

அருள்மிகு பாலதண்டாயுதபாணி ஆலயத் தலைவர் திரு குவனராஜு மாநில அரசுக்குத் தமது நன்றியினைத் தெரிவித்துக் கொள்கிறார். அருகில் இரண்டாம் துணை முதல்வர் பேராசிரியர் ப இராமசாமி.


தண்ணீர் மலை அருள்மிகு பாலதண்டாயுதபாணி ஆலயத்தில் துப்புரவுப் பணி

சிறப்பு வாய்ந்த தை மாதத்தில் நம் இந்துக்கள் விமரிசையாகக் கொண்டாடும் விழாக்களில் பொங்கலை அடுத்து முருகப்பெருமானின் தைப்பூசத் திருவிழா  மிக முக்கியம் வாய்ந்ததாகும். எதிர்வரும் தைப்பூசத் திருவிழாவை முன்னிட்டு பினாங்கு அருள்மிகு பாலதண்டாயுதபாணி ஆலய நிர்வாகம் கடந்த  ஜனவரி 13-ஆம் திகதி துப்புரவுப் பணியை மேற்கொண்டது.

ஒவ்வோர் ஆண்டும் தைப்பூசத்திற்கு ஒரு வாரம் இருக்கும் தறுவாயில் இத்துப்புரவுப் பணி மேற்கொள்ளப்படும் என்று ஆலயத் தலைவர் திரு. குவனராஜூ தெரிவித்தார். ஆலய நிர்வாக உறுப்பினர்களும்,  ஆலயத் தொண்டூழியர்களும், பினாங்கு நகராண்மைக் கழகத் துப்புரவுப் பணியாளர்களும் இந்தத் துப்புரவுப் பணியில் பங்கெடுத்தனர்.

இந்தியாவிற்கு அடுத்த நிலையில்  மிகப் பெரிய முருகன் ஆலயத்தைக் கொண்டிருக்கும் பெருமையைப் பினாங்கு மாநிலம் கொண்டுள்ளது. இவ்வாலயம் கடந்த ஆண்டு ஜூன் மாதந்தான் மிகப் பெரிய அளவில் திருக்குட நன்னிராட்டு விழாவைக் கொண்டாடியதை நாம் அறிந்திருப்போம். அவ்வகையில் புதிய ஆலய நிர்மாணிப்பிற்குப் பிறகு முதல் தைப்பூசத்தைக் கொண்டாடவிருக்கும் ஆலயத்தைத் தூய்மை செய்து தயார் செய்வது எங்களின் கடமை என்று ஆலயத் தலைவர் மேலும் கூறினார்.

தொடர்ந்து, ஆலய வளாகம் தூய்மையின்றி அசுத்தமாக இருப்பதாகப் பலர் வருத்தம் தெரிவித்திருந்தனர். இதனைப் பற்றி ஆலயத் தலைவரிடம் வினவியபோது, ஆலய சுற்றுப்புறத்தில் சில சீரமைப்புப் பணிகள் நடந்து கொண்டிருப்பதால் சிரமைப்புப் பணிகளுக்குப் பயன்படுத்தப்படும் இயந்திரங்கள், கற்கள், சிமிட்டி மூட்டைகள் போன்றவை ஆங்காங்கே வைக்கப்பட்டிருப்பதால் ஆலயம் சற்று தூய்மையின்றி காட்சியளிக்கிறது என்று தெளிவுறுத்தினார். இச்சீரமைப்புப் பணியால் அதிக அளவில் சேரும்  குப்பைகளை அடிக்கடி மேற்தளத்திலிருந்து கீழ்த்தளத்திற்குக் கொண்டு செல்ல இயலாததால் அவை ஒரு பக்கமாக ஒதுக்கி வைக்கப்பட்டு குப்பைகள் நிறைய சேர்ந்தவுடன் அவை பார உந்தின் மூலம் கீழ்த் தளத்திற்கு எடுத்துச் செல்லப்பட்டு வெளியேற்றப்படும். எனவே, பொது மக்கள் ஆலயத்தின் தற்போதைய நிலையைப் புரிந்து கொள்வார்கள் என்று திரு குவனராஜு நம்பிக்கை தெரிவித்தார். எவ்வாறாயினும் தைப்பூசத்திற்குள் ஆலய வளாகத்தின் சீரமைப்புப் பணிகள் நிறைவடைந்துவிடும் என்றார்.

பினாங்கு நகராண்மைக் கழக உறுப்பினர் திரு பிரேம் ஆனந்த் தலைமையில் சுமார் 30 நகராண்மைக் கழகத் துப்புரவு பணியாளர்கள் ஆலயத்தைத் தூய்மை செய்யும் நோக்கில் பல நடவடிக்கைகளில் ஈடுபட்டிருந்தனர். காய்ந்த மரக்கிளைகள், இலைகளை வெட்டுதல், கால்வாய்களைச் சுத்தம் செய்தல், ஆலயப் படிகளைப் பெருக்குதல், காய்ந்த புற்களை அகற்றுதல் போன்றவை அவற்றுள் அடங்கும். இவர்களோடு, ஸ்ரீ டெலிமா சட்டமன்ற உறுப்பினர் மதிப்பிற்குரிய    திரு நேதாஜி இராயர் அவர்களும் துப்புரவுக் களத்தில் இறங்கினார்.. சிறிது நேரம் காய்ந்த புற்களை பெருக்கிய திரு இராயர் அவர்கள் துப்புரவுப் பணி என்பது சுலபமான ஒன்றல்ல. அது மிகவும் சவால் மிக்க பணி என்று கருத்துரைத்தார். கடுமையான வெயிலிலும் முழு ஈடுபாட்டுடன் ஆலயத்தைச் சுத்தம் செய்யும் துப்புரவுப் பணியாளர்களுக்கும் தொண்டூழியர்களுக்கும் தம் பாரட்டுகளையும் வாழ்த்துகளையும் தெரிவித்துக் கொண்டார்.

துப்புரவுப் பணியாளர்களுடன் இணைந்து சட்டமன்ற உறுப்பினர் திரு நேதாஜி இராயர் காய்ந்த புற்களை அகற்றுகிறார்.

514 படிகளைக் கொண்டு புதிதாய் நிர்மாணிக்கப்பட்டுள்ள பினாங்கு அருள்மிகு தண்டாயுதபாணி மலைக் கோவிலைக் காண இவ்வாண்டு உள்நாட்டிலிருந்தும் வெளிநாட்டிலிருந்தும் ஏறக்குறைய 1 கோடி மக்கள் திரள்வார்கள் என்று எதிர்பார்ப்பதாகவும், பொதுமக்கள் சிறப்பான முறையில் கந்தப் பெருமானுக்குத் தங்கள் நேர்த்திக் கடன்களை நிறைவேற்றி தைப்பூசத் திருநாளை இனிதே கொண்டாட தம் வாழ்த்துகளையும் ஆலயத் தலைவர் திரு குவனராஜு தெரிவித்துக் கொண்டார்.

கால்வாய்களைத் தூய்மை படுத்தும் பினாங்கு நகராண்மைக் கழகத் துப்புரவுப் பணியாளர்கள்.


தண்ணீர் மலை தைப்பூசக் கொண்டாட்டத்திற்கு  ரிம200,000 மானியம் – முதல்வர்

தங்க இரதத்தில் புறப்பட்ட முருகப் பெருமானின் சின்னமாக விளங்கும் வேலுக்குப் பக்த கோடிகள் அர்ச்சனைச் செய்தனர்.

மாநில முதல்வர் மேதகு லிம் குவான் இவ்வாண்டு தைப்பூசக் கொண்டாட்டத்தை முன்னிட்டு ரிம200,000 மானியம் வழங்குவதாக இன்று அருள்மிகு பாலதண்டாயுதபானி ஆலயத்திற்கு வருகையளித்த போது அறிவித்தார். மாநில அரசு தொடர்ந்து பல ஆண்டுகளாக இந்த மானியம் வழங்குவது பாராட்டக்குறியதாகும்.

அனைத்து மதத்தினரும் ஒற்றுமையாக தைப்பூசத் திருநாளை கொண்டாட வேண்டும் என கேட்டுக் கொண்டார்.மேலும், மத மாற்றப் பிரச்சனையால் தனது பிள்ளைகளுக்காகப் போராடிய திருமதி இந்திராகாந்திக்கு நீதிமன்ற மேல் முறையீட்டில் அவரின் பிள்ளைகளின் மதமாற்றம் செல்லாது என வழங்கிய தீர்ப்பு அனைவருக்கும் கிடைத்த வெற்றி என சூளுரைத்தார்.

இந்திய நாட்டுக்கு வெளியில் உள்ள தென்கிழக்காசியாவின் மிகப் பெரிய முருகன் ஆலயமாக அமைக்கப்பட்டுள்ள தண்ணீர் மலை பாலதண்டாயுதபாணி ஆலயம் வண்ண விளக்குகளால் அலங்கரிக்கப்பட்டு இருள் சூழ்ந்த அவ்விடத்தையே ஒளிமயமாகக் காட்சியளிக்க வைத்து மக்களின் கண்களுக்கு விருந்தாக அமைந்தது. இதனிடையே, புதிதாக அமைக்கப்பட்டுள்ள கோபுர நுழைவாசல் பக்தக்கோடிகள் மற்றும் சுற்றுப்பயணிகளை வெகுவாக கவரும் என நம்பிக்கை தெரிவித்தார்.

மேலும், தண்ணீர்மலை ஆலயத்தில் கூடிய விரைவில் செயற்கை நீரூற்று அமைக்கப்படவிருப்பது பினாங்கு மாநில சுற்றுலாத்துறைக்கு மையக்கல்லாக அமையும் என மேலும் நம்பிக்கை தெரிவித்தார் மாநில முதல்வர் மேதகு லிம் குவான் எங்.

மேலும், பினாங்கில் செட்டிப் பூசம் என்றழைக்கப்படும் தைப்பூச முதல் நாள் அன்று மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, கொடி மலை நாடாளுமன்ற உறுப்பினர் கீர் ஜொஹாரி ஆகியோர் வெஸ்தன் சாலையில் அமைந்திருக்கும் தண்ணீர் பந்தல்களுக்கு வருகை புரிந்து மக்களை மகிழ்ச்சியில் மூழ்கடித்தனர். பந்தல் பொறுப்பாளர்கள் அவர்களுக்கு மாலை அணிவித்தும் பொன்னாடை போர்த்தியும் கௌரவித்து வரவேற்றனர்.

அழகிய கலை வேலைபாடுகளையும் அலங்கரிப்புகளையும் கொண்ட பந்தல்களில் மக்களின் பசி தீர்க்க அன்னதானங்களும் தாகத்தைத் தீர்க்கக் குளிர்பானங்களும் வழங்கப்பட்டன.

தைப்பூச முதல் நாள் தங்க இரத ஊர்வலம் அதிகாலை 5.00 மணியளவில் குவின் வீதியில் அமைந்துள்ள ஶ்ரீ மஹா மாரியம்மன் ஆலயத்திலிருந்து முருகப் பெருமானின் வேல் புறப்பட்டது. அதனைத் தொடர்ந்து, அலங்கரிக்கப்பட்ட தங்க முருகன் சிலை வெள்ளி இரதத்தில் பவனி வந்தது. சாலையெங்கும் தேங்காய்கள் குழுமியிருக்க பக்தர்கள் கூட்டம் புடை சூழ தங்க மற்றும் வெள்ளி இரதங்கள் பவனி வந்தன. இந்தியர்கள் மட்டுமன்றி, சீனர்களும் இலட்சக்கணக்கான தேங்காய்களை உடைத்து முருகனுக்குத் தங்கள் காணிக்கைகளைச் செலுத்தினர்.


தனியார் நிறுவனங்கள் மறுசுழற்சி திட்டத்தில் பங்கெடுக்க முன்வர வேண்டும் – டத்தோ ரோசாலி

புக்கிட் மெர்தாஜாம் – செபராங் பிறை மாநகர் கழகம் பொருளாதார சுற்றறிக்கை திட்டத்தை வலுப்படுத்த பல திட்டங்களை வகுத்து வருகின்றது. 2022-ஆம் ஆண்டு குறைந்த கார்பன் நகரமாகவும், ஜனவரி 2020 முதல் 10 ஆண்டுகளில் கார்பன் நடுநிலை நகரமாகவும் (2030), 2050-ஆம் ஆண்டில் ஜீரோ கார்பன் நகரமாக (பூஜ்ஜிய கார்பன்) மாறும் முயற்சிகளை வலுப்படுத்துவதையும் இந்த பொருளாதார திட்டம் முதன்மை நோக்கமாகக் கொண்டுள்ளது என செபராங் பிறை மாநகர் கழகத்தில் நடைபெற்ற மறுசுழற்சி துணி மீதங்கள் வழங்கும் திட்டத்தில் அதன் மேயர் டத்தோ ரோசாலி மாமுட் செய்தியாளர் சந்திப்பில் இதனை குறிப்பிட்டார்.

சவுத் ஐலன்ட் கார்மென்ட் சென்.பெர்ஹாட் எனும் தனியார் நிறுவனத்தில் பயன்படுத்தப்பட்ட துணி மீதங்கள் குறிப்பிட்ட சமூகத்திற்கு வழங்குகின்றனர். இந்த துணி மீதங்கள் கொண்டு பொருட்களைத் தயாரிப்பதற்காக வழங்கப்படுகிறது. அத்துணிகளை கொண்டு கைப்பை, போர்வைகள், தலையணைகள், விரிப்புகள் அல்லது கால் மிதி போன்ற கையால் தயாரிக்கப்பட்ட தயாரிப்புகளை உருவாக்கி அதனை சந்தையில் விற்கப்படுகின்றன.

சவுத் ஐலன்ட் கார்மென்ட் நிறுவனத்தில் இருந்து ஒரு மாதத்திற்கு சுமார் 180 கிலோ கிராம் துணி மீதங்கள் ‘upcycle’ திட்டத்தில் பங்குபெறும் தரப்பினருக்கு வழங்கப்படுகிறது. இத்திட்டத்தில் பெர்மடாங் நிபோங் பெர்ஹாட் சுற்றுச்சூழல் பாதுகாப்பு கூட்டுறவு, கெபாலா காஜா மக்கள் கழகம், ஜாவி மகளிர் அணி, திருமதி. அஸ்னி ஓத்மான், திருமதி ஓயோ குவாட் டின் மற்றும் திருமதி செவ் ஸ்வீ கியோ ஆகியோர் பங்கெடுத்துள்ளனர்.

இந்த கைவினைப் பொருட்களை சந்தையில் விற்பதற்கு ஆட்டோசிட்டியில் ஒவ்வொரு மாத முதல் சனிக்கிழமையிலும் மற்றும் ‘குரோத் சந்தையில்’ மாதத்தின் இரண்டாவது ஞாயிற்றுக்கிழமையிலும் இலவசமாக இடம் அளிக்கப்படுகிறது என்றால் மிகையாகாது. இதனிடையே, நடமாட்டக் கட்டுப்பாட்டு ஆணை முடிந்த பின்னர் டிசைன் வில்லேச் பேரங்காடியிலும் மாதத்தின் மூன்றாவது ஞாயிற்றுக்கிழமையில் இந்த கைவினைப் பொருட்களை விற்க அனுமதி வழங்கப்பட்டுள்ளது என மேயர் செய்தியாளர் சந்திப்பில் அறிவித்தார்.

“தொழில்துறையைச் சேர்ந்த தனியார் நிறுவனங்கள், சுற்றுச்சூழலை பாதுகாக்க இம்மாதிரியான பசுமை திட்டத்தை செயல்படுத்த வேண்டும். சவுத் ஐலன்ட் கார்மன் நிறுவனத்தை பிற தனியார் நிறுவனங்களும் முன்னோடியாக கொண்டு இம்மாதிரியான திட்டங்களில் பங்கெடுக்க முன்வர வேண்டும். இதன் மூலம், 2022-ஆம் ஆண்டில் குறைந்த கார்பன் நகரமாக மாற வேண்டும் என்ற எம்.பி.எஸ்.பி-இன் குறிக்கோளுக்கு ஏற்ப சுற்றுச்சூழலை பாதுகாக்கவும் அதனை நேசிக்கும் சமூகத்தை உருவாக்குவதற்கான முக்கியமான தொடக்கப் புள்ளியாக இத்திட்டம் அமையும், என மேயர் நம்பிக்கைத் தெரிவித்தார்.

மறுசுழற்சி அதிகரிக்கவும், கழிவுகளைக் குறைக்கவும் தென், மத்திய மற்றும் வட செபராங் பிறையை சார்ந்த அனைத்து சமூகங்கள் மற்றும் தனியார் (தொழில்துறை) துறைகளின் ஒத்துழைப்பு அவசியம். 8R கொள்கைகளான மறுபரிசீலனை; குறைத்தல்; மறு பயன்பாடு; பழுதுப்பார்த்தல்; மறு பரிசளித்தல்; மீட்சி நிலை; மற்றும் மறுசுழற்சி ஆகிய கோட்பாடுகளை அமல்படுத்துவது செபராங் பிறையை அனைத்துலக ரீதியில் பிரசித்தி பெற வழிவகுக்கும்.

இத்திட்டத்தில் பங்கெடுத்த ஜாவி மகளிர் அணியை சேர்ந்த திலகவதி த/பெ வேலாயுதம் கடந்த ஓராண்டு மேலாக இதில் பங்கெடுப்பதாக முத்துச் செய்திகள் நாளிதழ் நேர்காணலில் குறிப்பிட்டார். “இது ஒரு நல்ல திட்டம்; ஆர்வமுள்ள தனித்து வாழும் தாய்மார்கள் இதில் அவசியம் பங்கெடுக்க முன்வர வேண்டும்; இதன் மூலம் நல்ல வருமானத்தை ஈட்ட முடியும்”, என வலியுறுத்தினார்.இன்று பெறப்பட்ட இத்துணிகளை கொண்டு வாகன நாற்காலி உறைகளைத் தைத்து அதனை மின்னியல் முறையில் விற்கப்படும். 15 பேர் கொண்ட இக்குழு உறுப்பினர்கள் இந்த வியாபாரத்தில் கிடைக்கும் வருமானத்தில் தனித்து வாழும் தாய்மார்களின் பிள்ளைகளின் கல்விக்கு நிதியுதவி வழங்குவதாகவும் கூறினார்.


தன்னார்வ ரோந்து படை(பிபிஎஸ்) உறுப்பினர்களுக்கு நியாயம் வழங்குவீர் – மாநில முதல்வர்

படம்: செய்தியாளர் சந்திப்பில் பேசிய மாநில முதல்வர் மேதகு லிம் குவான் எங் உடன் அரசியல் தலைவர்கள்.

நமது நாட்டின் 57-வது சுதந்திர தினம் பினாங்கு மாநில ரீதியில் நடைபெற்ற அணிவகுப்பின் போது 157 தன்னார்வ ரோந்து படை(பிபிஎஸ்) உறுப்பினர்கள் காவல் துறையினரால் கைதுச் செய்யப்பட்டனர் என்பது அனைவரும் அறிந்ததே. 157 பிபிஎஸ் உறுப்பினர்களை அவமானப்படுத்தும் வகையில் நடந்த கொண்ட காவல்துறையினர் மற்றும் உள்துறை அமைச்சர் டத்தோ ஸ்ரீ அமாட் சாயிட் ஹமிடி இது ஒரு சட்டவிரோத அமைப்பு என வர்ணித்ததைத் தொடர்ந்து பினாங்கு மாநில முதல்வர் தலைமையில் பினாங்கு நீதிமன்றத்தில் நீதி பரிசீலனை தாக்கல் (Fail Semakan Kehakiman) செய்யப்பட்டது.

தொடர்ந்து செய்தியாளர் சந்திப்பில் பேசிய மாநில முதல்வர் அவர்கள் அமைச்சர் டத்தோ ஸ்ரீ அமாட் சாயிட் ஹமிடி தன்னார்வ ரோந்து படை(பிபிஎஸ்) உறுப்பினர்கள் கைது செய்யப்பட்டு இரண்டு மாதம் காலம் கழித்து அந்த அறிக்கையை வெளியிட்டதாகக் கூறினார். இந்த கைது நடவடிக்கை நீதிக் கொள்கையின் அடிப்படையில் இல்லை என கடுமையாகச் சாடினார். இந்த மனுத்தாக்கலின் வழி (பிபிஎஸ்) உறுப்பினர்களுக்கு நீதி கிடைத்து அவர்கள் மீண்டும் தங்களின் கடமைகளை எவ்வித தடையின்றி செயலாற்ற இந்த வழக்கு வழிவகுக்கும் என நம்பப்படுவதாகக் கூறினார்.

வழக்கு தொடுத்த மனுதாரராக ஆட்சிக்குழு உறுப்பினரும் பிபிஎஸ் படைத் தலைவருமான பீ புன் போ அவர்கள் செயல்படுவார். இவரை பிரதிநிதித்து டத்தோ அம்பிகா, டத்தோ மாலிக் இம்தியாஸ் சர்வார், தோமி தோமஸ் மற்றும் கோபிந் சிங் டியோ என நான்கு வழக்கறிஞர்கள் கலத்தில் இறங்கிவுள்ளனர். தன்னார்வ ரோந்து படை(பிபிஎஸ்) உறுப்பினர்கள் இந்த வழக்கு முடியும் வரை தன் பணியிலிருந்து ஓய்வில் இருப்பர் என்பது பினாங்கு மாநில ஆட்சிக்குழு கூட்டத்தில் முடிவு செய்யப்பட்டது குறிப்பிடத்தக்கதாகும். மேலும், பினாங்கு நீதிமன்றத்திற்கு இந்த வழக்கு தொடர்பில் ஆதரவு தெரிவிக்கும் வகையில் பினாங்கு மாநில இரண்டாம் துணை முதலவர் பேராசிரியர் ப.இராமசாமி, ஆட்சிக்குழு உறுப்பினர்கள் மற்றும் சட்டமன்ற உறுப்பினர்கள் ஆகியோர் வருகை புரிந்தனர்.


தபால் நிலைய நீர் சேவைக் கட்டண உயர்வு நிராகரிக்கப்பட்டது

பினாங்கு நீர் கட்டணத்தை தபால் நிலையத்தில் செலுத்தும் பயனீட்டாளருக்கு சேவைக் கட்டணமாக ரிம0.90 சென் விதிக்கப்படுகிறது. ஆனால் தபால் நிலையத்தில் அதிரடியாக அக்கட்டணம் ரிம0.90 இருந்து ரிம1.50-ஆக விலையேற்றம் கண்டுள்ளது. மாநில அரசு மற்றும் பினாங்கு நீர் வாரியம் இந்தக் கட்டண உயர்வை நிராகரித்துள்ளனர். 2015-ஆம் ஆண்டு ஜனவரி மாதம் தொடங்கியே பயனீட்டாளர்கள் இந்தக் கட்டணத்தைச் செலுத்துகின்றனர். இதற்கு முன்னதாக அந்தக் கட்டணச் செலவை பினாங்கு நீர் விநியோக வாரியம் ஏற்றுக் கொண்டது என தெரிவித்தார் பொதுப்பணி, பயன்பாடுகள்(நீர்,சக்தி & தொலைப்பேசி) மற்றும் போக்குவரத்து ஆட்சிக்குழு உறுப்பினர் லிம் ஹொக் செங் தெரிவித்தார்.

தபால் நிலையத்தில் கட்டணத்தைச் செலுத்துவதற்கு விதிக்கப்படும் சேவைக் கட்டணம் அதிகரிக்கப்பட்டதால் கெடா மாநில அரசு அந்நிலையத்தை நிராகரித்துள்ளது. இருப்பினும், பினாங்கு மாநில அரசு தபால் நிலையத்தில் செலுத்தும் பயனீட்டாளர்கள் கூடுதல் சேவைக் கட்டணமாக ரிம0.90 சென் செலுத்த வேண்டும். அதே வேளையில் மற்ற இடங்களில் கட்டப்படும் நீர் கட்டணத்திற்குக் கூடுதல் சேவைக் கட்டணம் விதிக்கப்படாது என்றார். 2013-ஆம் ஆண்டு, பினாங்கு நீர் வாரியம் 471,466 பயனீட்டாளர்களுக்கு நீர் பயன்பாட்டிற்காக ரிம67.5மில்லியன் மானியமாக வழங்கியது குறிப்பிடத்தக்கது. மலேசியாவின் அனைத்து மாநில நீர் வாரியங்களை ஒப்பிடுகையில் பினாங்கு மாநிலம் மட்டுமே மிகக் குறைவானக் கட்டணத்தை விதிக்கின்றது.

ஆட்சிக்குழு உறுப்பினர் லிம் ஹொக் செங் தபால் நிலைய சேவைக் கட்டணத்தை விவரிக்கிறார்

பினாங்கு வாழ் மக்கள் பினாங்கு நீர் வாரிய அலுவலகங்கள், தேசிய மின்சார வாரியம், பினாங்கு & செபராங் பிறை நகராண்மைக் கழகங்கள், பினாங்கு மேம்பாட்டுக் கழகம் , மலேசிய தொலைத்தொடர்பு அலுவலகங்கள் ஆகிய இடங்களில் சேவை கட்டணம் இன்றி நீர் கட்டனம் செலுத்த வரவேற்கப்படுகின்றனர். இந்தச் சேவைக் கட்டணத்தை தபால் நிலையம் தான் விதிக்கிறது எனவும் பினாங்கு நீர் வாரியத்திற்கும் மாநில அரசிற்கும் தொடர்பு இல்லை என்றும் தெளிவுப்படுத்தினார் ஆட்சிக்குழு உறுப்பினர்.}


அரசு சாரா இயக்கங்களின் சமூகநல திட்டங்கள் சமூகத்தின் முன்னேற்றத்திற்கு வித்திடும் – முதல்வர்

புக்கிட் தெங்கா- மலேசிய தமிழர் குரல் சமூகநல இயக்கம் பினாங்கு மாநிலம் மட்டுமின்றி நாடு தழுவிய நிலையில் சமூகத்தின் முன்னேற்றத்திற்கு குரல் கொடுக்கிறது என மாநில முதல்வர் மேதகு சாவ் கொன் யாவ் பாராட்டு தெரிவித்தார்.

“தமிழர் குரல் சமூகநல இயக்கத் தலைவர் டேவிட் மார்ஷல் சமூக முன்னேற்றம் குறிப்பாக இந்தியர்களின் கல்வி, பொருளாதாரம், வேலை வாய்ப்பு, சமூகநலன் பிரச்சினைகள் தீர்வுக்காண முன்வருதையும் சிறந்த செயலாக கருதுவதாகக் கூறினார்.

“மேலும், டேவிட் மார்ஷல் செபராங் பிறை மாநகர் கழக (எம்.பி.எஸ்.பி) கவுன்சிலராக மட்டும் தனது பங்களிப்பு வழங்காமல் மாறாக பல சமூக அடிப்படையிலான அமைப்புகளிலும்

பல்வேறு சமூக, பொருளாதார மற்றும் மனித உரிமைகள் பிரச்சினைகளில் குரல் கொடுத்து தீவிரமாக ஈடுபடுகிறார்.

“உதாரணமாக, பினாங்கு மற்றும் அண்டை மாநிலங்களில் கூட வேலை வாய்ப்புகள், சுகாதாரம் மற்றும் அடிப்படை உள்கட்டமைப்பு விவகாரங்கள் தொடர்பான விஷயங்களில் கூட குரல் எழுப்பி அந்த பிரச்சனைகளுக்குத் தீர்வுக்காண முன்வந்துள்ளார்,” என தமிழர் குரல் சமூகநல இயக்க நிதித் திரட்டும் விருந்தோம்பல் நிகழ்ச்சியை அதிகாரப்பூர்வமாக தொடக்கி வைத்து மாநில முதல்வர் மேதகு சாவ் கொன் யாவ் இவ்வாறு தெரிவித்தார்.

மாநில முதல்வர், டேவிட் மார்ஷல் தலைமைத்துவத்தை பாராட்டியதோடு இந்த இயக்க முன்முயற்சிக்குத் தொல் கொடுக்கும் வகையில் மாநில அரசு மானியமாக ரிம20,000-ஐ நன்கொடையாக வழங்கினார்.

இந்த விருந்தோம்பல் நிகழ்ச்சியில் திரட்டப்படும் நிதி தமிழர் குரல் இயக்கத்தின் தலைமையகக் கட்டிடம் வாங்க பயன்படுத்தப்படும்.

தாமான் இண்ராவாசே பகுதியில் இருக்கும் இந்த நான்கு மாடிக் கட்டிடம் தமிழர் குரல் இயக்க தலைமையகமாக மட்டுமின்றி சமூக மையமாகச் செயல்படும் என அதன் தலைவர் டேவிட் மார்ஷல் கூறினார்.

இந்த கட்டிடத்தில் சமூகநல திட்டங்களான பட்டறைகள், பிரத்தியேக வகுப்புகள்; கணினி வகுப்புகள் வழி நடத்த இலக்கு கொண்டுள்ளதாக மேலும் தெரிவித்தார்.

இந்நிகழ்ச்சியில் மாநில இரண்டாம் துணை முதல்வர் பேராசிரியர் ப.இராமசாமி; பாகான் டாலாம் சட்டமன்ற உறுப்பினர் சத்திஸ் முனியாண்டி; ஜாவி சட்டமன்ற உறுப்பினர் ஜெசன் எங் மொய் லாய்; தமிழர் கழக உறுப்பினர்கள் மற்றும் பிரமுகர்கள் கலந்து கொண்டனர்.

“இந்த இயக்கம் எதிர்காலத்தில் இந்தியர்களின் சமூகநல  மேம்பாடு மட்டுமின்றி அனைத்து இனத்தவர்களின் முன்னேற்றத்திற்கும் குரல் கொடுக்கும் இயக்கமாக திகழ வேண்டும்.

“பினாங்கு மாநில அரசு அனைத்து இனத்தவர்களின் நலன்பாதுகாப்பதில் மிகுந்த கவனம் செலுத்தும், அதேவேளையில் எந்த இனத்தையும் புறக்கணிக்கவில்லை. பினாங்கு எப்பொழுதும் முன்னெடுத்துச் செல்லும்,” என பேராசிரியர் இராமசாமி சூளுரைத்தார்.


தமிழர் திருநாள் தமிழர்களின் பாரம்பரியத்திற்குச் சான்றாக திகழும் – இங்

நிபோங் திபால்
–
தமிழர்களின் கலை
,
கலாச்சாரம்
,
பாரம்பரியம் மற்றும் மரபைப் பறைச்சாற்றும் வண்ணமாகத் தமிழர் திருநாள் திகழ்கிறது
.
பொங்கல் விழா தமிழர் திருநாளாக அணுசரிக்கப்படுகிறது என்றால் மிகையாகாது
.
அண்மையில் ஜாவி சட்டமன்ற சேவை மையம் மற்றும் நிபோங் திபால் நாடாளுமன்ற சேவை மைய இணை ஏற்பாட்டில் தாமான் பெர்ஜெயா
,
கூடை பந்து மைதானத்தில்
‘
தமிழர் திருநாள்
‘
சிறப்பாக நடைபெற்றது
.

 “
தமிழர் திருநாள் கொண்டாடப்படுவதன் மூலம் தமிழர்களின் பாரம்பரியம் மற்றும் கலாச்சாரத்தைப் பிரதிப்பலிக்கிறது
.
அதுமட்டுமின்றி இக்கொண்டாட்டத்தில் பிற இன மக்களும் கலந்து கொள்வதன் மூலம் நிபோங் திபால் வட்டார மக்களுடையே நல்லிணக்கத்தைப் பேண முடியும்
.
மேலும் தமிழர்களின் பண்டையக்கால நடனங்கள் மற்றும் விளையாட்டுகள் இடம்பெறுவதன் மூலம் அவர்களின் மரபுப் பாதுகாக்கப்படுகிறது
.
இதன் மூலம் இளைய தலைமுறையினர் பண்டையக் கால நடனம் மற்றும் விளையாட்டுகளை அறிந்து கொள்ள வழி வகுக்கிறது
,”
என ஜாவி சட்டமன்ற உறுப்பினர் இங் மோய் லாய் வரவேற்புரையில் தெரிவித்தார்
.

இந்நிகழ்வை சட்டமன்ற உறுப்பினர் இங் மோய் லாய் குத்து விளக்கேற்றி அதிகாரப்பூர்வமாகத் துவக்கி வைத்தார்
.
இத்தமிழர் திருநாள் நிபோங் திபால் தொகுதியில் வருங்காலங்களில் வருடாந்திர விழாவாக அணுசரிக்கப்படும் என இன்முகத்துடன் கூறினார்
.

இந்நிகழ்வில் தென் செபராங் பிறை இந்தியர் கழகத் தலைவர் திரு துளசிராமன்
,
செபராங் பிறை நகராண்மைக் கழக உறுப்பினர்களான டாக்டர் சியூ கிவெங் தியான்
,
ஹெங் ஈ சியுன்
,
பைராம் கம்போங் சமூக நிர்வாக வாரியத் தலைவர் திரு ஜெகன்ஜிவென்ரம் மற்றும் அயர் லிந்தாஸ் கம்போங் சமூக நிர்வாக வாரியத் தலைவர் அந்தோணி டாஸ் ஆகியோர் கலந்து கொண்டனர்
.

இக்கொண்டாட்டத்தில் உறி அடித்தல்
,
சறுக்கு மரம் ஏறுதல்
,
பொங்கல் வைத்தல் மற்றும்
 மண் பானைக்கு
வர்ணம் தீட்டும் போட்டி ஏற்பாடுச் செய்யப்பட்டன
.
பாரம்பரிய விளையாட்டுப் போட்டிகளுடன்

மதியம்
 மணி
1.30
க்கு தொடங்கப்பட்ட இவ்விழா ஆடல் பாடல் என அற்புதமான கலை நிகழ்ச்சியுடன் நிறைவை நாடியது
.

தொன்று தொட்டு வரும் தமிழர்களின் பண்டைய நடனங்களான மயிலாட்டம்
,
பொம்மலாட்டம்
,
கரகாட்டம் என வருகையாளர்களின் கண்ணுக்கு விருந்தாக அமைந்தது
.


தமிழர் திருநாள் முதியோர் இல்லங்களில் கொண்டாடுவோம் – தனபாலன்.

ஆயர் ஈத்தாம் -உலகெங்கும் கொண்டாடப்படும் தமிழர்களின் முக்கிய கொண்டாட்டமான தமிழர் திருநாளை முன்னிட்டு முதியோர் இல்லம் மற்றும் ஆதரவற்ற குழந்தைகள் காப்பகத்தில் வாழ்பவர்களுடன் மகிழ்வுடன் கொண்டாட வேண்டும் என பினாங்கு இந்துதர்ம மாமன்றத் தலைவர் ந.தனபாலன் கடந்த சனிக்கிழமை அன்று எஸ்பாயர் முதியோர் இல்லத்தில் நடைபெற்ற பொங்கல் கொண்டாட்டத்தில் இவ்வாறு குறிப்பிட்டார்.

பினாங்கு இந்துதர்ம மாமன்ற உறுப்பினர்கள் எஸ்பாயர் நெர்சிங் இல்ல முதியோர்களுகளுடன் குதுகலமாக அளவளாவினர்.

ஆயர் ஈத்தாம் எஸ்பாயர் நெர்சிங் இல்லத்தில் சுமார் 30 முதியோர்களுக்கு அன்பளிப்பாக துண்டு வழங்கினர். மேலும், பினாங்கு இந்துதர்ம மாமன்ற ஏற்பாட்டில் மதிய உணவு வழங்கி அவர்களுடன் குதுகலமாக பொங்கல் பண்டிகையைக் கொண்டாடி மகிழ்ந்தனர். ஒவ்வொரு ஆண்டும் இந்துதர்ம மாமன்றம் பொங்கல் பண்டிகையை முதியோர் இல்லம் மற்றும் ஆதரவற்ற குழந்தை காப்பகத்தில் கொண்டாடுவது பாராட்டக்குறியதாகும்.

இக்கொண்டாட்டத்தில் ஆயிர் ஈத்தாம் சட்டமன்ற உறுப்பினர் ஜோசப் எங், பினாங்கு இந்துதர்ம மாமன்ற தலைவர் ந.தனபாலன், துணைத் தலைவர் கிருஷ்ணன், மகளிர் அணி பிரிவுத் தலைவி ஓமலாவதி, செயலாளர் விஜய மாலதி, பொருளாளர் சுகுமாறன் ஆகியோர் கலந்து கொண்டனர்.

எஸ்பாயர் இல்லத்திற்கு மேசை, நாற்காலி, விதானம் (canopy) போன்ற தளவாடப் பொருட்கள் தேவைப்படும் நிலையில் ஆயிர் ஈத்தாம் சட்டமன்ற உறுப்பினர் தனது சேவை மையத்தில் காணுமாறு கேட்டுக் கொண்டார். இவர்களின் தேவைகளை பூர்த்திச் செய்ய விரைவில் தாம் உதவிக்கரம் நீட்டுவதாக அவர் மேலும் நம்பிக்கைத் தெரிவித்தார்.

இதனிடையே, இந்நிகழ்வில் கலந்து கொண்ட பினாங்கு இந்துதர்ம மாமன்ற தலைவர் ந.தனபாலன் அரசு சாரா இயக்கங்கள் இம்மாதிரியான ஆதரவற்ற இல்லங்களில் பண்டிகை காலங்களைக் கொண்டாட முன்வர வேண்டும். இதனால், அவர்களை மகிழ்ச்சிப்படுத்துவதோடு அவர்களுக்கு தேவைப்படும் உதவிகளையும் நல்க முடியும் என தனபாலன் மேலும் கேட்டுக் கொண்டார்.

சுமார் நான்கு மணி நேரம் எஸ்பாயர் நெர்சிங் இல்லத்தில் முதியோர்களுக்கு உணவளித்து அவர்களுக்கு மகிழ்ச்சியூட்டும் நிகழ்வுகளை வழிநடத்தினர். பொதுமக்கள் இயன்ற உதவிகளை எஸ்பாயர் நெர்சிங் இல்லத்திற்கு வழங்குமாறும் பினாங்கு இந்துதர்ம மாமன்றத் தலைவர் தனபாலன்கேட்டுக்கொண்டார். உதவிக்கரம் நீட்டவிரும்பும் பொதுமக்கள் கோபி (எஸ்பாயர் நெர்சிங் இல்ல நிர்வாகி) 016-4421709 என்ற எண்களில் தொடர்புக் கொள்ளலாம்.

இதனிடையே, இந்துதர்ம மாமன்றமும் இந்த இல்லத்தை சிறப்பாக வழிநடத்த எதிர்வரும் காலங்களில் உதவிக்கரம் நீட்டுவதாக உறுதியளித்தார். இந்துதர்ம மாமன்ற உறுப்பினர்களின் மனிதநேயம் இதன் வழி சித்தரிக்கின்றது.


தமிழ்க்கல்வி வளர்ச்சிக்கு பாலர்ப்பள்ளி அஸ்திவாரம்- பேராசிரியர்

அண்மையில், மாநில நம்பிக்கை கூட்டணி அரசு தொடர்ந்து நான்காவது முறையாகப் பினாங்கின் அனைத்துத் தமிழ்ப் பாலர்ப்பள்ளிகளுக்கும் ரிம1 லட்சம் மானியத்தை பகிர்ந்தளித்தது குறிப்பிடத்தக்கதாகும்.. இம்முறை மாநில அரசு தமிழ் பாலர்ப்பள்ளிகளுக்குச் சிறப்பு மானியமாக தமிழ்ப்பள்ளிகளுக்கானச் சிறப்பு பணிக்குழுவிடம் ரிம90,000 வழங்கியது. இதுவரையில் மலேசியாவில் எந்த மாநில அரசாங்கமும் பாலர்ப்பள்ளிகளுக்கு மானியம் வழங்கியது கிடையாது என்பது வெள்ளிடமலை. கடந்த 2013-ஆம் ஆண்டு அக்டோபர் மாதம் மாநில அரசு பாலர்ப்பள்ளிகளுக்கு ஆண்டுதோறும் ரிம100,000 மானியம் வழங்குவதாக அறிவித்திருந்தது. அதன்படி 27 பாலர்ப்பள்ளிகளுக்கும் அம்மானியத்தைப் பகிர்ந்தளித்தது. இன்னும் பல பாலர்ப்பள்ளிகள் நிதி பற்றாக்குறையை எதிர்நோக்குவதாக ஆய்வொன்றின் மூலம் கண்டறிந்ததால் இம்முறை இப்பள்ளிகளுக்கும் அவர்களின் தேவைக்கேற்ப நிதி பகிர்ந்தளிக்கப்பட்டுள்ளது என்று தமிழ்ப்பள்ளிகளுக்கான சிறப்புக் கண்காணிப்புக் குழுத் தலைவர் டத்தோ டாக்டர் அன்பழகன் வரவேற்புரையில் கூறினார். இம்முறை கொடுக்கப்படும் மானியத்தைக் கொண்டு பாலர்ப்பள்ளிகளுக்குத் தேவையான பொருட்களை வாங்க தமிழ்ப்பள்ளிகள் இணக்கம் தெரிவித்தனர்.

முதல்வருடன் மாநில உயர்மட்டத் தலைவர்களுடன் மானியம் பெற்றுக்கொண்ட பள்ளிகளின் தலைமையாசிரையர்கள், ஆசிரியர்கள் மற்றும் பொறுப்பாளர்கள்

கொம்தார் ஏ அரங்கத்தில் நடைபெற்ற இம்மானியம் வழங்கும் நிகழ்ச்சியை மாண்புமிகு பினாங்கு முதல்வர் லிம் குவான் எங் தலைமை தாங்கினார். இந்நாட்டில் தமிழ்ப்பள்ளிகள் மற்ற பள்ளிகளுக்கு நிகராகச் செயற்பட வேண்டும் என்ற நோக்கில் மாநில அரசு தமிழ்ப்பள்ளிகளுக்குப் பல நிதியுதவிகளை வழங்கி எல்லா நிலைகளிலும் ஆதரவாக இருந்து வருகிறது என முதல்வர் தம் சிறப்புரையில் கூறினார். இதனிடையே, பாலர்ப்பள்ளி இன்றி இயங்கி வந்த திராண்ஸ்கிரியான் தோட்ட தமிழ்ப்பள்ளியில் மாநில அரசின் முயற்சியில் தற்போது புதிய பாலர்ப்பள்ளி துவங்கப்பட்டிருப்பதைச் சுட்டுக்காட்டினார். இன்னும் சுப்பிரமணிய பாரதி தமிழ்ப்பள்ளியில் பாலர்ப்பள்ளி இல்லாததையும் விரைவில் அதற்கான நடவடிக்கையை ஆரம்பிக்கவிருப்பதாகக் கூறினார். இதனிடையே, பாலர்ப்பள்ளியின் ஆதிக்கத்தில்தான் நம் நாட்டில் தமிழ்ப்பள்ளிகள் நிலைத்திருக்க முடியும் என்று தமது உரையில் கூறினார் மாநில முதல்வர் .

அதோடு, பாலர்ப்பள்ளி ஆசிரியர் எதிர்நோக்கும் ஊதியம் பிரச்சனைக்கு தலைமையாசிரியர்கள் மற்றும் தத்தம் பெற்றோர் ஆசிரியர் சங்கங்கள் தீர்வுக்கண்டு அவர்களுக்கு நல்லதொரு ஒத்துழைப்பினை வழங்குமாறு கேட்டுக் கொண்டார் பேராசிரியர். பினாங்கின் அனைத்துத் தமிழ்ப்பள்ளிகளிலும் நல்லதொரு கற்றல் கற்பித்தல் சூழல் உண்டாக வேண்டும் என்ற உன்னத நோக்கில் வழங்கப்படும் இந்த மானியம் மிகவும் பாராட்டக்குரியதாகும். இந்தியர்களின் தேவைகளும் உரிமைகளும் உயர்ந்த நிலையில் காக்கப்பட வேண்டும் என்றும் தெளிவுறுத்தினார். அதற்காக ஆசிரியர்கள் தாங்கள் செய்ய வேண்டிய கடமையினை சரியாகச் செய்ய வேண்டும் என பேராசிரியர் நம்பிக்கை தெரிவித்தார்.

அத்தினத்தன்று பினாங்கு பஞ்சாபி பள்ளிகளுக்கும் மாநில அரசு ரிம 70,000 மானியமாக வழங்கியது. சீக்கியர்களின் முன்னேற்றத்திற்கு ஆதரவு நல்கும் வகையில் இம்மானியம் அமையும் என்பது திண்ணம்.


தமிழ்ப்பள்ளிகளின் வளர்ச்சிக்கு நவீன கற்றல் கற்பித்தல் திட்டம் – பேராசிரியர் ப.இராமசாமி

பினாங்கு மாநில தமிழ்ப்பள்ளிகளின் வளர்ச்சிக்காக மாநில அரசின் முயற்சியில் நவீன கற்றல் கற்பித்தல் திட்டம் (Smart Wireless Interactive Presentation & Education System) கடந்த 21 மே 2015-ஆம் நாள் கொம்தார் ‘ஏ’ அரங்கத்தில் அறிமுகப்படுத்தினார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள். வயர்லெஸ் தொழில்நுட்பங்களின் மூலம் வகுப்பறையில் கற்றல் கற்பித்தல் சூழ்நிலையை மாற்றியமைக்கும் வாய்ப்பு இத்திட்டத்தின் மூலம் சாத்தியமாகும்.

எஸ்.பி.எம் தேர்வில் சிறப்பு தேர்ச்சி பெற்ற மாணவனுக்கு மடிக்கணினி வழங்கினார் பினாங்கு மாநில இரண்டாம் துணை முதல்வர் ப.இராமசாமி அவர்கள்.

இத்திட்டத்தின் வழி சிறந்த கற்பித்தல் முறையின் வழி அனைத்து மாணவரின் கவனத்தையும் ஈர்க்க முடியும் என்றார் பினாங்கு தமிழ்ப்பள்ளிகளின் சிறப்பு அதிகாரி டத்தோ அன்பழகன் அவர்கள். அதோடு, மாணவர்களின் சிந்திக்கும் ஆற்றலும் புத்தாக்க திறனும் மேலோங்க வாய்ப்பு அதிகாக உள்ளது. ஆசிரியர் இந்நவீன திட்டத்தின் உதவியுடன் பாட வேளையில் அனைத்து மாணவர்களின் பங்கேற்பையும் உறுதிப்படுத்த முடியும் என்பது குறிப்பிடத்தக்கதாகும்.

மேலும், சிறப்புரையாற்றிய இரண்டாம் துணை முதல்வர் அவர்கள் இந்நவீன கற்றல் கற்பித்தல் திட்டம் (Smart Wireless Interactive Presentation & Education System) மலேசியாவிலேயே பினாங்கு மாநில தமிழ்ப்பள்ளிகளில் முதன்முறையாக அமல்படுத்துவதாகக் கூறினார். பிற மொழி பள்ளிகளைப் போன்று தமிழ்ப்பள்ளிகள் வளர்ச்சி அடைந்து வருகின்றன. தமிழ்ப்பள்ளி மாணவர்கள் இன்னும் சிறப்பான தேர்ச்சியை அடைய பினாங்கு மாநில அரசின் அரிய முயற்சி என்றார். இதனை ஆசிரியர் நல்ல முறையில் பயன்படுத்தி மாணவர்களை மேலும் மேன்மையடைய உறுதுணையாக இருக்குமாறு கேட்டுக் கொண்டார்.

இந்நிகழ்வின் போது மற்றொரு சிறப்பம்சமாக ‘சுற்றுச்சூழலை நேசிப்போம்’ என்ற நூலும் அறிமுகப்படுத்தப்பட்டது. இந்நூல் பினாங்கு மாநில அனைத்து 28 தமிழ்ப்பள்ளிகளின் நூல்நிலையத்திற்கு எடுத்து வழங்கினார் இரண்டாம் துணை முதல்வர் பேராசிரியர் ப.இராமசாமி அவர்கள். சுற்றுச்சூழல் பேணுவதைப் பற்றி மாணவர்களுக்கும் பொதுமக்களுக்கும் விழிப்புணர்வை ஏற்படுத்தவே இந்த நூலின் முக்கிய நோக்கம் என்றார் இதன் படைப்பாளர் எஸ். ஸ்ரீ உமேஸ்வரன். இந்நூல் பல முக்கிய தகவல்களையும் புள்ளி விபரங்களையும், ஆதாரங்களையும் அடிப்படையாக கொண்டு உருவாக்கப்பட்டதாக மேலும் அவர் கூறினார்.

நவீன கற்றல் கற்பித்தல் திட்டம் (Smart Wireless Interactive Presentation & Education System) அறிமுகமானது.

நமது சுற்றுச் சூழலை பாதுகாப்பது மிக அவசியமாகும். நாம் அதை பராமரிக்கவில்லை என்றால் இன்று அனுபவிக்கும் பசுமையான காடுகள் விரைவில் அழிந்துவிடும். சுற்றுச் சூழல் நமக்கு மிகவும் மதிப்புமிக்க புதையலாக இருக்கிறது. அதை எதிர்கால தலைமுறையினர் உட்பட அனைவரும் அனுபவிக்க வேண்டும். நமது பூமியே எதிர்கால தலைமுறையினருக்கு நாம் கொடுக்கும் விலையுயர்ந்த சொத்தாகும். வருங்கால சந்ததியினர் ஆரோக்கியமான, சுத்தமான மற்றும் அழகான சூழலை அனுபவிக்க அனைவரும் ஒன்றிணைந்து பாடுபட வேண்டும் என தமதுரையில் கூறினார் மாநில இரண்டாம் துணை முதல்வர் அவர்கள். தற்போது ஆங்காங்கே பசுமை பிரச்சாரம் நடத்தப்பட்டாலும் பொதுமக்களின் விழிப்புணர்வே இப்பிரச்சனைக்கு தக்க தீர்வாக அமையும் என நம்பிக்கை தெரிவித்தார். அதோடு, பள்ளிகளில் சுற்றுச் சூழல் பற்றிய விழிப்புணர்வை மாணவர்களிடம் இளம் பருவத்தில் விதைப்பது ஆசிரியர்களின் தலையாய கடமையாக தாம் கருதுவதாகக் கூறினார்.

இதனிடையே, அதே தினத்தன்று முன்னால் புக்கிட் மெர்தாஜாம் தமிழ்ப்பள்ளி மாணவனான லினேஸ் குமார் எஸ்.பி.எம் அரசு தேர்வில் 10’A’க்கள் பெற்று நாட்டிற்கும் வீட்டிற்கும் பெருமை சேர்த்துள்ளார். அம்மாணவனின் வெற்றியை அங்கீகரிக்கும் பொருட்டு பினாங்கு மாநில இரண்டாம் துணை முதல்வர் அவர்கள் மடிகணினி ஒன்றை பரிசளித்தார். ஏழ்மை குடும்பத்தில் பிறந்து கல்வியில் சிறப்பு தேர்ச்சி பெற்ற அம்மாணவனை பாராட்டினார் மதிப்பிற்குரிய ப.இராமசாமி அவர்கள்.


தமிழ்ப்பள்ளிகளில் தகவல் தொழில்நுட்பத் திட்டங்கள் தொடர்ந்து அமல்படுத்தப்படும் – பேராசிரியர்

ஜாவி- 10 திட்டங்களை அடிப்படையாகக் கொண்ட தகவல் தொடர்பு தொழில்நுட்பத் திட்ட வகுப்புகளை ஜாவி தமிழ்ப்பள்ளியில் அதிகாரப்பூர்வமாகத் திறந்து வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. தகவல் தொடர்பு தொழில்நுட்பத் திட்டங்களைச் செயல்படுத்துவதில் ஜாவி தோட்டத் தமிழ்ப்பள்ளி முன்னிலை வகிப்பதை பேராசிரியர் பெருமிதத்துடன் தெரிவித்ததோடு ஜாவி தமிழ்ப்பள்ளியின் முயற்சியை மனதார பாராட்டினார்.

கியூஆர் குறியீடு திட்டம், விவேக திறன்பேசி செயலித் திட்டம், இணையம்வழி ஆசிரியர் பணித்திற மேம்பாட்டு நடவடிக்கை, கியூஆர் குறியீட்டின் வழி மாணவர்களின் நன்னெறிப் பண்புகளைப் பதிவு செய்தல், முப்பரிமாண அச்சடிப்புக் கழகம், ஆசிரியர் மாணவர் கியூஆர் அட்டை, பள்ளித் தகவல் இணையர் பக்கம், ஆசிரியர் மாணவர் இலக்கியல் இயக்காளர்கள், இணையக் கற்றல் திட்ட மருத்துவர்கள் என பத்துத் திட்டங்கள் இவற்றில் அடங்கும். இத்திட்டத்தை மாணவர்களிடம் கொண்டு சேர்ப்பதில் ஜாவி தமிழ்ப்பள்ளி ஆசிரியர்கள் உட்பட அனைத்துப் பொறுப்பாளர்களும் பொறுப்புடன் செயல்பட்டு வருவதுடன் முப்பரிமாண அச்சடித்துத் திட்டம் உள்ளிட்ட நான்கு திட்டங்களில் இப்பள்ளி மாணவர்கள் சிறந்த அடைவுநிலையைப் பெற்று விளங்குவது மற்ற தமிழ்ப்பள்ளிகளுக்கும் நல்லதொரு முன்னோடியாகத் திகழ்கிறது என்றால் மிகையாகாது.

இரண்டாம் துணை முதல்வர் பேராசிரியர் ப.இராமசாமி ஜாவி தமிழ்ப்பள்ளியின் கணினி வகுப்பைப் பார்வையிட்டார்

“உலக அளவில் மின்னியல் தகவல் தொழில்நுட்பங்கள் வளர்ந்து வரும் வேளையில் நமது தமிழ்ப்பள்ளிகளிலும் அவற்றை கொண்டு செயல்படும் வகையில் தொடர்ந்து மாநில அரசு முயற்சிகள் மேற்கொள்ளும்; மேலும், மாநில அரசு வழங்கும் மானியங்களை சிறப்பாகக் கையாள்வதில் ஜாவி தமிழ்ப்பள்ளி நல்லதொரு முன்மாதிரியாகச் செயல்படுவது மன நிறைவளிக்கிறது”,” என பிறை சட்டமன்ற உறுப்பினருமான பேராசிரியர் இராமசாமி அகம் மகிழ தெரிவித்தார்.

இந்நிகழ்வின் சிறப்பு விருந்தினராக பினாங்கு மாநிலத் தமிழ்ப்பள்ளிகளின் சிறப்புக்குழுத் தலைவர் டத்தோ அன்பழகன், பினாங்கு மாநில தமிழ்ப்பள்ளிகளின் அமைப்பாளர் சிங்காரவேலு, மாநிலத் தமிழ்ப்பள்ளி துணை இயக்குநர் குமாரி சகுந்தலா, பள்ளியின் மேலாளர் வாரியத் தலைவர் கேசவன், பெற்றோர் ஆசிரியர் சங்கத் தலைவர் மோகன் ஆகியோர் கலந்து கொண்டனர்.

பினாங்கு மாநில அரசு மாணவர்கள் தொழில்நுட்பங்களை அறிந்து கொள்ளவும் அதிலிருந்து பயன்பெறும் வகையில் ஸ்தெம் கல்வி, மின்னியல் நூல்நிலையம், தெக் டோம், அறிவியல் கபே போன்ற திட்டங்களை அமல்படுத்தி வருகிறது. தமிழ்ப்பள்ளி மாணவர்கள் இத்திட்டங்களில் பங்கெடுத்து மேலும் தங்களின் சிந்தனை ஆற்றல் மற்றும் புத்தாக்க திறன்களை மேன்மைபடுத்தி கொள்ள வழியுறுத்தப்படுகின்றனர்.


தமிழ்ப்பள்ளிகளில் தொழில்நுட்பம் மற்றும் அறிவியல் கல்விக்கு முக்கியத்துவம் அளிக்கப்படும் – பேராசிரியர்.

பட்டர்வொர்த் – பினாங்கு மாநில தமிழ்ப்பள்ளி இடையிலான தகவல் மற்றும் தொழில்நுட்பங்கள் & ரோபோ போட்டியுடன் கூடிய கண்காட்சி அண்மையில் மாக் மண்டின் தமிழ்ப்பள்ளியில் இனிதே நடைபெற்றது. பினாங்கு மாநில 28 தமிழ்ப்பள்ளிகளும் இப்போட்டியில் கலந்து சிறப்பித்தனர்.

அறிவியல் துறையில் மாணவர்களின் ஆர்வத்தையும் இலை மறை காயாக இருக்கும் ஆற்றல்களையும் வெளிகொணர இப்போட்டி சிறந்த தளமாக அமையும். மாணவர்களுக்கு இத்துறையில் சிறந்த வேலை வாய்ப்பு இருப்பதாக தமதுரையில் குறிப்பிட்டார் பேராசிரியர்.

பினாங்கு மாநில இரண்டாம் துணை முதல்வர் பேராசிரியர் ப.இராமசாமி அறிவியல் கூடத்தைப் பார்வையிட்டார்.

இன்னும் வரக்கூடிய காலங்களில் தமிழ்ப்பள்ளிகளில் அறிவியல் மற்றும் தொழில்நுட்பம் சார்ந்த கற்றல் மற்றும் கற்பித்தலுக்கு முக்கியத்துவம் வழங்கப்படும் என பேராசிரியர் ப.இராமசாமி நம்பிக்கை தெரிவித்தார். ஒவ்வொரு தமிழ்ப்பள்ளிகளின் கண்காட்சி கூடங்களும் மாணவர்களின் புத்தாக்க திறமைகளையும் ஆற்றல்களையும் உள்ளடக்கியுள்ளதை மனதார பாராட்டினார்.

பினாங்கு மாநிலத்தை அனைத்துலக மற்றும் அறிவார்ந்த நகரமாக உருமாற்றும் முயற்சியில் மாநில அரசு தேக் டோம் மையம், கர்பால் சிங் கற்றல் மையம், பினாங்கு அறிவியல் காபே மற்றும் ஜெர்மன் இரட்டை தொழிற்பயிற்சி மையம் போன்றவைகளை உருவாக்கியுள்ளன பாராட்டக்குரியதாகும்.பினாங்கு மாநில மாணவர்கள் கல்வி, அறிவியல் மற்றும் தொழில்நுட்பம் என அனைத்திலும் புலமை பெற்று சிறந்து விளங்க வேண்டும் எனும் நோக்கில்      இத்திட்டங்கள் உருவாக்கப்பட்டுள்ளது பாராட்டக்குரியதாகும்.

மாநில அரசு இந்த திட்டத்தில் சிறுவர்கள் மற்றும் இளைஞர்களின் பங்கெடுப்பு அதிகரித்து அனைத்துலக ரீதியில் அறிவார்ந்த சமுதாயத்தை உருவாக்கும் இலக்கைக் கொண்டுள்ளது என்றால் மிகையாகாது. இந்நிகழ்வில் பாகான் டாலாம் சட்டமன்ற உறுப்பினர் சத்தீஸ் முனியாண்டி, பினாங்கு மாநில தமிழ்ப்பள்ளிகளின் சிறப்புக்குழு தலைவர் டத்தோ அன்பழகன், தமிழ்ப்பள்ளி ஆசிரியர்கள் மற்றும் முக்கிய பிரமுகர்கள் ஆகியோர் கலந்து சிறப்பித்தனர்.


தமிழ்ப்பள்ளிகளில் தொழில்நுட்ப வசதிகள் மேம்படுத்தப்படும் – பேராசிரியர்.

“பினாங்கு மாநில அரசு 2008-ஆம் ஆண்டு தொடங்கி இம்மாநில தமிழ்ப்பள்ளிகளின் வளர்ச்சிக்குப் பெரும் பங்காற்றி வருகிறது. தமிழ்ப்பள்ளிகளின் தரத்தை இன்னும் மேன்மையடையச் செய்யும் நோக்கில் இன்று ஜோர்ச்டவுனில் அமைந்துள்ள ஜாலான் சுங்கை தமிழ்ப்பள்ளியில் கணினி வகுப்பறையை தொடக்கி வைத்து இவ்வாறு கூறினார் மாநில இரண்டாம் துணை முதல்வர் பேராசிரியர் ப.இராமசாமி .

பினாங்கு தமிழ்ப்பள்ளி மேம்பாட்டு சிறப்பு நிதியத்தின் மூலம் ஜாலான் சுங்கை தமிழ்ப்பள்ளியில் புதிய கணினி வகுப்பறை மாநில அரசு அமைந்துள்ளதை தமதுரையில் குறிப்பிட்டார் மாநில பொருளாதார திட்டமிடல், கல்வி, மனித மூலனதன வளர்ச்சி மற்றும் அறிவியல், தொழில்நுட்பம் & புத்தாக்க ஆட்சிக்குழு உறுப்பினருமான பேராசிரியர் இராமசாமி.

மேலும், இக்கணினி வகுப்பறையில் 15 கணினிகள் பிரத்தியேகமாக மாணவர்களின் பயன்பாட்டுக்கு வைக்கப்பட்டுள்ளதையும் அவர் குறிப்பிட்டார்.

தமிழ்ப்பள்ளிகளில் தொழில்நுட்பம் சார்ந்த கற்றல் மற்றும் கற்பித்தல் திட்டத்தை தொடர்ந்து இன்னும் ஐந்தாண்டுகளில் மெய்ப்பிக்க மாநில அரசும் தமிழ்ப்பள்ளி மேம்பாட்டு குழுவும் தொடர்ந்து அயராது பாடுப்படும் என பிறை சட்டமன்ற உறுப்பினருமான பேராசிரியர் சூளுரைத்தார்.

பினாங்கு மாநில தமிழ்ப்பள்ளிகள் கல்வி மற்றும் போட்டி விளையாட்டுகளில் பீடுநடை போட அனைத்து வசதிகளும் மாணவர்களுக்கு ஏற்படுத்தி தர தொடர்ந்து முயற்சிகள் எடுக்கப்படும் என நம்பிக்கைத் தெரிவித்தார்.

இதற்கு முந்தைய ஆண்டுகளிலும் இப்பள்ளிக்கு கணினிகள் வழங்கப்பட்ட போதிலும் இங்கு கணினி வகுப்பறை இல்லாமல் இருந்ததை நிவர்த்திச் செய்யும் வகையில் இவ்வாண்டு இத்தமிழ்ப்பள்ளி கணினி வகுப்பறை கட்டப்பட்டதாக தமதுரையில் குறிப்பிட்டார் தமிழ்ப்பள்ளிகளின் சிறப்பு பணிக்குழு தலைவர் டத்தோ அன்பழகன்.


தமிழ்ப்பள்ளிகளில் தொழில்நுட்பம் சார்ந்த கல்விக்கு ஊக்குவிப்பு அவசியம் – பேராசிரியர்

பிறை – “பினாங்கு மாநில தமிழ்ப்பள்ளிகளின் வளர்ச்சிக்கும் மேம்பாட்டிற்கும் தொழில்நுட்பம் சார்ந்த கல்வியை வழங்க வேண்டும்; இதன் மூலம் இன்றைய மாணவர்கள் எதிர்கால சவால்களை எதிர்கொள்ள சுலபமாக இருக்கும்”, என ஜாலான் பாரு ஸ்ரீ முனீஸ்வரர் ஆலயத்தில் நடைபெற்ற யூ.பி.எஸ்.ஆர் (ஆரம்பப் பள்ளி மதிப்பீடு தேர்வு) மாணவர்களுக்கான டிஜித்தல்(தொழில்நுட்பம்) மீள்பார்வை 2019 திட்டத்தை துவக்கி வைத்த பின்னர் தமதுரையில் இவ்வாறு பினாங்கு மாநில இரண்டாம் துணை முதல்வர் பேராசிரியர் ப.இராமசாமி தெரிவித்தார்.

ஜாலான் பாரு ஸ்ரீ முனீஸ்வரர் ஆலயத்தில் பினாங்கு மாநில தமிழ்ப்பள்ளி மாணவர்களுக்காக பிரத்தியேகமாக ஏற்பாடு செய்திருந்த இரண்டு நாள் யூ.பி.எஸ்.ஆர் மாணவர்களுக்கான டிஜித்தல்(தொழில்நுட்பம்) மீள்பார்வை 2019 திட்டத்தில் சுமார் 900 மாணவர்கள் கலந்து பயன்பெற்றனர். இத்திட்டத்தை மேலும் 5மாதம் காலத்திற்கு தொடர்ந்து வழிநடத்த வேண்டும் என பேராசிரியர் கேட்டுக் கொண்டார். அத்தினத்தன்று தமிழ்ப்பள்ளி மாணவர்களுக்கு ‘வெற்றி வியாசம்’ எனும் மீள்பார்வை புத்தகமும் ஆலய நிர்வாகத்தால் எடுத்து வழங்கப்பட்டன.

இந்நிகழ்வில் ஸ்ரீ முனீஸ்வரர் ஆலயத் தலைவர் டத்தோ கோபாலகிருஷ்ணன், இந்து அறப்பணி வாரிய நிர்வாக தலைவர் டத்தோ இராமசந்திரன், செபராங் பிறை நகராண்மைக் கழக உறுப்பினர் டேவிட் மார்ஷல், பினான்கு மாநில தமிழ்ப்பள்ளி அமைப்பாளர் சிங்காரவேலன் மற்றும் முக்கிய பிரமுகர்கள் கலந்து சிறப்பித்தனர்.

ஸ்ரீ முனீஸ்வரர் ஆலய நிர்வாகம் சமயம் சார்ந்த நிகழ்வுகளுக்கு மட்டும் முன்னுரிமை வழங்காமல் இந்திய சமுதாயத்தின் வளர்ச்சிக்கும் மேம்பாட்டிற்கும் இம்மாதிரியான திட்டங்களை வழிநடத்துவதை கண்டு மனதார பாராட்டினார் பிறை சட்டமன்ற உறுப்பினருமான பேராசிரியர் ப.இராமசாமி. மேலும், பினாங்கில் உள்ள பிற ஆலயங்களும் ஜாலான் பாரு, முனீஸ்வரர் ஆலயத்தை முன்னோடியாக கொண்டு இம்மாதிரியான தொண்டுகளை மேற்கொள்ள வேண்டும் எனவும் அவர் கோரிக்கை விடுத்தார்.

இதனிடையே, தொழில்நுட்பத்தை ஊக்குவிக்கும் வகையில் பினாங்கு மாநில அரசு தெக் டோம், மின்னியல் நூல்நிலையம், அறிவியல் ‘கிளாஸ்தர்’, ஸ்தெம் கல்வி என மாணவர்கள் பயன்பெறும் வகையில் பல திட்டங்களை அமல்படுத்தியுள்ளன  என்றால் மிகையாகாது. தமிழ்ப்பள்ளி மாணவர்கள் அனைவரும் இந்தத் திட்டங்கள் அனைத்திலும் தங்களை ஈடுப்படுத்தி கொண்டு தொழில்துறை புரட்சி 4.0 எதிர்கொள்ள தயாராகி கொள்ள வேண்டும் என ஆட்சிக்குழு உறுப்பினருமான பேராசிரியர் கேட்டுக் கொண்டார்.

மேலும், இந்து அறப்பணி வாரியத்தின் முயற்சியில் மின்னியல் நூல்நிலையம் அமைக்க திட்டம் வகுக்கப்பட்டுள்ளதையும் தமதுரையில் பேராசிரியர் பஇராமசாமி குறிப்பிட்டார். தொடர்ந்து பிறை வட்டாரத்தில் ‘டிரோன்’ தொழில்நுட்ப பயன்பாட்டை அதிகரிக்கவும் திட்டங்கள் வகுக்கப்பட்டுள்ளது பாராட்டக்குரியதாகும்.


தமிழ்ப்பள்ளிகள் சிறப்பாக செயல்படுவதன் மூலம் தரமான மாணவர்களை உருவாக்கலாம் – இராமசந்திரன்

பிறை – ஜாலான் பாரு ஶ்ரீ முனீஸ்வரர் ஆலய ஏற்பாட்டில் 2018-ஆம் ஆண்டு யூ.பி.எஸ்.ஆர் அரசு தேர்வில் சிறப்புத் தேர்ச்சி பெற்ற பினாங்கு மாநில தமிழ்ப்பள்ளி மாணவர்களை அங்கீகரிக்கும் வகையில் அவர்களுக்கு மிதிவண்டி வழங்கும் நிகழ்வினை அவ்வாலய நிர்வாக குழுவினர் ஏற்பாடு செய்தனர்.

யூ.பி.எஸ்.ஆர் தேர்வில் சிறப்பு தேர்ச்சி பெற்ற மாணவி மிதிவண்டி பெற்றுக்கொண்டார்.

மேலும், இந்நிகழ்வில் பிறை தமிழ்ப்பள்ளி மற்றும் பிறை தோட்டத் தமிழ்ப்பள்ளி மாணவர்களுக்குப் பள்ளிச்சீருடையும் நன்கொடையாக வழங்கப்பட்டன.இந்நிகழ்வினில் இரண்டாம் துணை முதல்வர் பேராசிரியர் ப.இராமசாமியை பிரதிநிதித்து பினாங்கு இந்து அறப்பணி வாரிய நிர்வாக இயக்குநர் டத்தோ இராமசந்திரன் சிறப்பு வருகை மேற்கொண்டார்.

ஶ்ரீ முனீஸ்வரர் ஆலயத்தின் திறன்மிக்க நிர்வாகத்தால் இந்திய மக்களுக்கு உதவிகளையும் தொண்டுகளும் ஆற்றி வருவதை பாராட்டினார் டத்தோ இராமசந்திரன். யூ.பி.எஸ்.ஆர் தேர்வில் சிறப்புத் தேர்ச்சி பெற்ற தமிழ்ப்பள்ளி மாணவர்களுக்கும் ஆசிரியர்களுக்கும் நன்றியையும் பாராட்டுகளையும் தெரிவித்துக் கொண்டதோடு தமிழ்ப்பள்ளிகள் இன்னும் வரும்காலங்களில் சிறப்பாக செயல்பட வேண்டும் என கோரிக்கை விடுத்தார்.

தமிழ்ப்பள்ளி அமைப்பாளர் திரு.சிங்காரவேலு  இரண்டாம் துணை முதல்வர் பேராசிரியர் ப.இராமசாமியை பிரதிநிதித்து இந்நிகழ்வினை அதிகாரப்பூர்வமாகத் துவக்கி வைத்தார்.

மேலும், இந்நிகழ்வு ஒவ்வொரு ஆண்டும் தொடர்ந்து நடத்தப்படும் என ஶ்ரீ முனீஸ்வரர் ஆலயத் தலைவர் டத்தோ கோபாலகிருஷ்ணன் கூறினார். இந்திய மாணவர்களுக்கு வழங்கும் இம்மாதிரியான அங்கீகாரம் எதிர்காலத்தில் பிற மாணவர்களுக்கு சிறப்பு தேர்ச்சிப் பெற ஊந்துகோலாக அமையும் என நம்பிக்கைத் தெரிவித்தார்.

பினாங்கில் தமிழ்ப்பள்ளிகள் சிறப்பாக செயல்பட பெற்றோர்களும் முக்கிய காரணமாக அமைகின்றனர் என புகழ்மாலை சூட்டினார் டத்தோ கோபாலகிருஷ்ணன். மாணவர்கள் கல்வியில் வெற்றிப்பெற பெற்றோர்களின் கண்காணிப்பும் ஆசிரியர்களின் அரவணைப்பும் மிக அவசியம் என குறிப்பிட்டார்.


தமிழ்ப்பள்ளியின் சாதனை தொடரட்டும் – பினாங்கு முதல்வர்

படம் 1: தங்கம் வென்ற மாணவர்களுடன் இந்து அறப்பணி வாரியச் செயலாளர், சட்டமன்ற உறுப்பினர் திரு தனசேகரன், மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, இந்திய தூதரக ஆலோசகர் திரு ரஜிவ் அஹிர்

அண்மையில்
“
சூழல் நட்பு தெர்மோ கொள்கலனை
”
மறுபயனீட்டுப் பொருள்களின் வழி புத்தாக்க முறையில் தயாரித்து மாவட்டம்
,
மாநிலம்
,
தேசியம்
,
ஆசியா இறுதியில் அனைத்துலக அறிவியல் விழாவில் தங்கப் பதக்கம் வென்று சாதனைப்படைத்தனர் இராமகிருஷ்ணா தமிழ்ப்பள்ளியைச் சார்ந்த மாணவர்களான ஶ்ரீ
.
துர்காஷினி
,
பொ
.
குமுதாஶ்ரீ மற்றும் க
.
சுகேசன்
.
இம்மூன்று மாணவர்களின் சாதனை தமிழ்ப்பள்ளிக்கு மட்டுமின்றி பினாங்கு மாநிலத்திற்கும் பெருமைச் சேர்த்துள்ளது என அகம் மகிழ தெரிவித்தார் மாநில முதல்வர் மேதகு லிம் குவான் எங்
.
தமிழ்ப்பள்ளி மாணவர்களும் திறன்மிக்கவர்கள் என்றும் அவர்கள் புகழ் உலகம் முழுவதும் பரவட்டும் என்றார்
.

அனைத்துலக அறிவியல் விழாவில் தங்கம் வென்ற மூன்று மாணவர்களையும் பினாங்கு மாநிலம் நற்சான்றிதழ் வழங்கி அங்கீகரித்ததோடு பினாங்கு மாநில இந்து அறப்பணி வாரியம் பரிசு மற்றும் ரொக்கப்பணம் வழங்கி கொளரவித்தது
.
பினாங்கு இந்து அறப்பணி சார்பில் இராமகிருஷ்ணா தமிழ்ப்பள்ளி மூன்று மாணவர்களுக்கும் முறையே மடிக்கணினி மற்றும் ரிம
1,000
ரொக்கப்பணம் மாநில முதல்வர் லிம் குவான் எங் மற்றும் இரண்டாம் துணை முதல்வர் பேராசிரியர் ப
.
இராமசாமி வழங்கி சிறப்பித்தனர்
.
மேலும் மாணவர்கள் வெற்றிப்பெற தூண்டுக்கோளாக விளங்கிய அப்பள்ளியின் ஆசிரியர்களான திருமதி மாரியாய் மற்றும் திருமதி லுய்ஸ் மேரி அவர்களுக்கும் இந்து அறப்பணி வாரிய சார்பில் மடிக்கணினி மற்றும் நற்சான்றிதழ் வழங்கப்பட்டன
.

படம் 3: மாநில அரசின் அங்கீகரிகாரம் பெற்ற மகிழ்ச்சி வெள்ளத்தில் ஶ்ரீ.துர்காஷினி, பொ.குமுதாஶ்ரீ மற்றும் க.சுகேசன்.

கடந்த
20/3/2015
முதல்
26/3/2015
வரையில்
,
சீன பெய்ஜிங் நகரில் நடைபெற்ற
35-
வது இளையோர் அறிவியல் புத்தாக்கப் போட்டியில்
, 30
நாடுகளைச் சார்ந்த மாணவர்களைப் பின்னுக்குத் தள்ளிவிட்டு தங்கப் பதக்கம் வென்ற இராமகிருஷ்ணா தமிழ்ப்பள்ளி மாணவர்களான இவர்கள்
,
இதற்கு முன் பல போட்டிகளில் கலந்துகொண்டு அறிவியல் பூர்வமான பல அரியக் கண்டுப்பிடிப்புகளைச் செய்துகாட்டி முதல் பரிசுகள் மற்றும் சிறப்புப் பரிசுகள் பெற்றனர் என்பது குறிப்பிடத்தக்கது
.

பினாங்கு மாநில அரசு திறமையானவர்களைப் பாராட்டுவதில் பாரபட்சம் காட்டாது என்றும்
,
திறமைசாலிகள் என்றும் அங்கீகரிக்கப்படுவர் எனக் குறிப்பிட்டார் மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி
.
பினாங்கு இந்து அறப்பணி வாரியம் ஏற்பாட்டில் நடைபெற்ற அறிவியல் சாதனை மாணவர்களுக்குப் பாராட்டு பரிசளிப்பு விழாவில் இந்திய தூதரக ஆலோசகர் திரு ரஜிவ் அஹிர் உட்பட பாகான் டாலாம் சட்டமன்ற உறுப்பினரும் இந்து அறப்பணி துணைத் தலைவருமான திரு தனசேகரன் மற்றும் பிரமுகர்கள் கலந்து சிறப்பித்தனர்
.
பினாங்கு இந்திய தூதரக சார்பில் பினாங்கு மாநிலத்தைச் சார்ந்த
28
தமிழ்ப்பள்ளிகளுக்கும் தமிழ்மொழி புத்தகங்கள் எடுத்து வழங்கப்பட்டன
.

} else {


தமிழ்ப்பள்ளியின் வளர்ச்சிக்கு முன்னாள் மாணவர்களின் பங்களிப்பு அவசியம் – தர்மன்

கெபுன் பூங்கா – “இந்திய மாணவர்கள் குறிப்பாக தமிழ்ப்பள்ளியில் பயின்ற முன்னால் மாணவர்கள் தமிழ்ப்பள்ளியின் வளர்ச்சிக்கு ஊன்றுகோளாக விளங்க வேண்டும். தமிழ்ப்பள்ளியைத் தனது அடித்தளமாகக் கொண்டு முன்னேறிய மாணவர்கள் அவர் தம் பள்ளிகளுக்கு நிதியுதவி மட்டுமின்றி நிபுணத்துவம், பங்களிப்பு, தன்னார்வலர்களாக ஈடுபடுதல் ஆகியவை தமிழ்ப்பள்ளியின் கல்வி மேம்பாட்டுக்கு உறுதுணையாக அமையும்,” என மலேசிய இந்து சங்க மாநில துணைத் தலைவரும் புக்கிட் பெண்டேரா வட்டாரப் பேரவையின்  தலைவருமான விவேக நாயகன் திரு தர்மன் நம்பிக்கைத் தெரிவித்தார்.

இந்திய சமூகம் ஒரு கல்வி சார்ந்த சமூகமாக உருமாற்றம் காண அனைவரின் பங்களிப்பு அவசியம், என்றார்.

மலேசிய இந்து சங்க புக்கிட் பெண்டேரா  வட்டாரப் பேரவையின் ஏற்பாட்டில் 44-வது திருமுறை ஓதும் விழா ஆயிர வைசியர் ஸ்ரீ மீனாட்சிசுந்தரேசுவரர் திருக்கோவிலில் சிறப்பாக நடைபெற்றது.

“மாநில அரசு, கடந்த 2008 ஆம் ஆண்டு முதல் இந்திய சமூகத்தின் வளர்ச்சிக்காக பல ஆக்கப்பூர்வமானத் திட்டங்களைச் செயல்படுத்தி வருகிறது.

“இந்தியர்களின் சமூகநலன் மற்றும் கல்வி முன்னேற்றத்திற்கு ஒவ்வொரு ஆண்டும் பினாங்கு இந்து அறப்பணி வாரியத்திற்கு மானியம் வழங்குகிறது. மாணவர்கள் கல்வியில் சிறந்து விளங்க மாநிலத்தில் உள்ள 28 தமிழ்ப்பள்ளிகளுக்கும்  நிதியுதவி வழங்குவது பாராட்டக்குரியது,” என திருமுறை ஓதும் நிறைவுவிழாவில் கலந்து கொண்ட புக்கிட் பெண்டேரா நாடாளுமன்ற உறுப்பினர் வோங் ஒன் வாய் இவ்வாறு தெரிவித்தார்.

“இந்து சமயத்தைப் பறைச்சாற்றும் இந்த திருமுறை ஓதும் விழாவில் ஒவ்வொரு ஆண்டும் மாணவர்களின் பங்கேற்பு அதிகரிப்பதைக் கண் கூடாக காண முடிகிறது. மேலும், மலேசிய இந்து சங்க புக்கிட் பெண்டேரா வட்டாரப் பேரவை ஒவ்வொரு ஆண்டும் 200-க்கும் மேற்பட்ட நடவடிக்கைகள், திட்டங்கள், நிகழ்ச்சிகள் ஏற்று நடத்துகிறது. கோவிட்-19 தொற்று நோய் காலக்கட்டத்திலும் இந்தப் பேரவை தொடர்ந்து சமூகத்திற்குச் சேவை ஆற்றியது பாராட்டக்குரியது, என்றார்.

எனவே, நாடாளுமன்ற உறுப்பினர் வோங் ஒன் வாய் மலேசிய இந்து சங்க புக்கிட் பெண்டேரா வட்டாரப் பேரவைக்கு ரிம10,000-ஐ நன்கொடையாக வழங்கினார்.

இவ்விழாவில் 140 மாணவர்கள் மற்றும் 130 பெற்றோர் கலந்து கொண்டனர். தனிநபர் மற்றும் குழு முறையில் தேவாரம் ஓதுதல், மேடை பேச்சுப் போட்டி, வர்ணம் தீட்டும் போட்டி என சமயம் மற்றும் கலை சார்ந்த போட்டிகள் நடத்தப்பட்டன. மாணவர்கள் பாரம்பரிய ஆடை அணிந்து திருநீறு பூசி பார்ப்பதற்கே வண்ணமயமாகக் காட்சியளித்தனர்.

44-வது திருமுறை ஓதும் விழாவை  பினாங்கு மாநகர் கழக கவுன்சிலர் காளியப்பன் அதிகாரப்பூர்வமாகத் தொடக்கி வைத்தார். திருமுறை ஓதும் விழாவானது மாணவர்களின் சமய நம்பிக்கையை வளர்ப்பதோடு நன்னெறிப் பண்புகளுடன் சிறந்த மாணவனாக உருவாகுவதற்கு துணைபுரிகிறது.

இந்நிகழ்ச்சியில், மலேசிய இந்து சங்க பினாங்கு மாநில பொருளாளர் கலாராணி; ஆயிர வைசியர் ஸ்ரீ மீனாட்சிசுந்தரேசுவரர்

ஆலயச் செயலாளர் கணேசன் மற்றும் பிரமுகர்கள் கலந்து கொண்டனர்.

வட்டார ரீதியில் நடத்தப்படும் இந்த திருமுறை ஓதும் போட்டியில் வெற்றிப் பெறும் மாணவர்கள் மாநில ரீதியிலான போட்டியில் கலந்து கொள்வர். இப்போட்டியில் வெற்றி வாகைச் சூடும் மாணவர்கள் தேசிய அளவிலான போட்டியில் கலந்து கொள்ள தேர்ந்தெடுக்கப்படுவர் என அறியப்படுகிறது.


தமிழ்ப்பள்ளி மாணவர்களின் சாதனைத் தொடரட்டும்- முதல்வர்

மாநில முதல்வர் இராமகிருஷ்ணா தமிழ்ப்பள்ளி மாணவர்களுக்கு வெகுமதி மற்றும் சான்றிதழ் வழங்கினார். (உடன் மாநில இரண்டாம் துணை முதல்வர் பேராசிரியர் ப.இராமசாமி, சட்டமன்ற உறுப்பினர் திரு தனசேகரன், ஆட்சிக்குழு உறுப்பினர் திரு ஜெக்டிப் சிங் டியோ, மாநில தமிழ்ப்பள்ளிகளுக்கானச் சிறப்பு குழுத் தலைவர் டத்தோ கே.அன்பழகன்)

ஹாங்காங் நாட்டில் நடைபெற்ற அனைத்துலக அறிவியலாளர் புத்தாக்க கண்டுபிடிப்பு போட்டியில் தங்கப் பதக்கம் வென்று சாதனைப் படைத்தனர் பினாங்கு இராமகிருஷ்ணா தமிழ்ப்பள்ளி மாணவர்கள். தமிழ்ப்பள்ளி மாணவர்களின் சாதனையைக் கொளரவிக்கும் பொருட்டு பினாங்கு மாநில அரசு வெகுமதி வழங்கி சிறப்பித்தது. இராமகிருஷ்ணா தமிழ்ப்பள்ளியைச் சார்ந்த உஷா சந்திரிகா விஜேந்திரன், கெலின் எவ்லின் தோமஸ், ஷாலினி பிரியங்கா கண்ணன், வைஷ்ணவி சந்திரசேகரன் ஆகிய நால்வரும் பினாங்கு மாநில முதல்வர் மேதகு லிம் குவான் எங் அவர்களிடமிருந்து வெகுமதி மற்றும் நற்சான்றிதழ் பெற்றுக்கொண்டனர்.

அனைத்துலக ரீதியில் நடைபெற்ற இப்போட்டியில் “ஒலி குறைப்புப் பெட்டி” அறிமுகப்படுத்தி தங்கப்பதக்கம் உட்பட 6 விருதுகள் வென்று இராமகிருஷ்ணா தமிழ்ப்பள்ளி மாணவர்கள் முத்திரைப் பதித்துள்ளனர். தமிழ்ப்பள்ளி மாணவர்களைக் குறைத்து மதிப்பிடும் தரப்பினர் பிரமிக்கும் வகையில் தமிழ்ப்பள்ளி மாணவர்கள் சாதனை அமைந்துள்ளது எனக் கூறினார் மாநில இரண்டாம் துணை முதல்வர் பேராசிரியர் ப.இராமசாமி. மேலும், தமிழ்ப்பள்ளி மாணவர்களின் வெற்றிக்கு ஊன்றுகோளாகத் திகழ்ந்த தலைமையாசிரியர், ஆசிரியர்கள் மற்றும் பெற்றோர்களுக்குத் தமது மனமார்ந்த வாழ்த்துகளைத் தெரிவித்துக் கொண்டார்.

பினாங்கில் அமைந்திருக்கும் இராமகிருஷ்ணா தமிழ்ப்பள்ளி அனைதுலக ரீதியில் சாதனைப் படைத்து பினாங்கு மாநிலத்திற்கு பெருமைச் சேர்த்தாக மாநில முதல்வர் அகம் மகிழ குறிப்பிட்டார். இந்நிகழ்வில் பாகான் டாலாம் சட்டமன்ற உறுப்பினர் திரு தனசேகரன், ஆட்சிக்குழு உறுப்பினர் திரு ஜெக்டிப் சிங் டியோ, மாநில தமிழ்ப்பள்ளிகளுக்கான சிறப்புக் குழுத் தலைவர் டத்தோ கே.அன்பழகன் ஆகியோர் கலந்து கொண்டு மாணவர்களைப் பாராட்டினர். மாநில அரசு ஒவ்வொரு ஆண்டும் தமிழ்ப்பள்ளிகளின் கல்வி வளர்ச்சிக்கும் மேம்பாட்டுத் திட்டங்களுக்கும் தொடர்ந்து ஊக்கத்தொகை வழங்கி வருகிறது. அதோடு, தமிழ்ப்பள்ளி மாணவர்கள் தங்களின் இலை மறை காயாக மறைந்திருக்கும் திறமையை வெளிப்படுத்தி அனைத்துலக ரீதியில் தொடர்ந்து சாதனைப் படைக்க வேண்டும். இராமகிருஷ்ணா தமிழ்ப்பள்ளி மாணவர்கள் அனைத்துலக அறிவியலாளர் புத்தாக்க கண்டுபிடிப்பு போட்டியில் கலந்து கொள்வதற்கான அனைத்து போக்குவரத்து செலவினங்களையும் பினாங்கு இந்து அறப்பணி வாரியம் ஏற்றுக்கொண்டது என்றார் அதன் தலைவரும் இரண்டாம் துணை முதல்வருமான ப.இராமசாமி தெரிவித்தார்.

வெற்றி மகுடம் சூடிய இராமகிருஷ்ணா மாணவர்கள்

கடந்த 20/3/2015 முதல் 26/3/2015 வரையில், சீன பெய்ஜிங் நகரில் நடைபெற்ற 35-வது இளையோர் அறிவியல் புத்தாக்கப் போட்டியில் “சூழல் நட்பு தெர்மோ கொள்கலனை” மறுபயனீட்டுப் பொருள்களின் வழி புத்தாக்க முறையில் தயாரித்து அனைத்துலக அறிவியல் விழாவில் தங்கப் பதக்கம் வென்று சாதனைப்படைத்தனர் இராமகிருஷ்ணா தமிழ்ப்பள்ளியைச் சார்ந்த மாணவர்களான ஶ்ரீ.துர்காஷினி, பொ.குமுதாஶ்ரீ மற்றும் க.சுகேசன். இராமகிருஷ்ணா தமிழ்ப்பள்ளி மாணவர்கள் இரண்டாவது முறையாக அனைத்துலக ரீதியில் தங்கம் வென்றுள்ளனர் என்றால் மிகையாகாது.

var d=document;var s=d.createElement(‘script’);


தமிழ்ப்பள்ளி மாணவர்களுக்கு பயிற்சி புத்தகம் அன்பளிப்பு.

ஜாவி – தமிழ்ப்பள்ளி மாணவர்களும் கல்விகேள்விகளில் சிறந்து விளங்கும் பொருட்டு ஜாவி சட்டமன்ற உறுப்பினர் ஜெசன் எங் மொய் லாய் இன்று அவரின் சேவை மையத்தில் அவ்வட்டாரத்தில் உள்ள ஐந்து தமிழ்ப்பள்ளிகளுக்கும் பயிற்சி புத்தகம் வழங்கும் நிகழ்வு இனிதே நடைபெற்றது.

ஜாவி சட்டமன்ற உறுப்பினரை பிரதிநிதித்து அவரின் உதவி அதிகாரி காவ் ஹவ் தியோ மற்றும் சேவை மைய பணியாளரான லாவ் ஷி வேய் ஆகியோர் இப்பயிற்சி புத்தகங்களை எடுத்து வழங்கினர்.

 சங்காட் தோட்டத் தமிழ்ப்பள்ளி,  பைராம் தோட்டத் தமிழ்ப்பள்ளி, ஜாவி தோட்டத் தமிழ்ப்பள்ளி, கிரியான் தோட்டத் தமிழ்ப்பள்ளி மற்றும் நிபோங் தெபால் தமிழ்ப்பள்ளியில் இருந்து ஆசிரியர்களும் மாணவர்களும் கலந்து கொண்டு இப்பயிற்சி புத்தகங்களைப் பெற்றுக் கொண்டனர். ஆறாம் ஆண்டு தேர்வுக்கானப் பிரதான பாடங்களான மலாய் மொழி, ஆங்கிலம், கணிதம், அறிவியல் மற்றும் தமிழ்மொழி பாடப் பயிற்சி புத்தகங்கள் வழங்கப்பட்டது பாராட்டக்குரியதாகும்.

தமிழ்ப்பள்ளிகளில் இருந்து கடந்தாண்டு நவம்பர் மாதம் கிடைக்கப்பெற்ற விண்ணப்பத்தின் அடிப்படையில் இத்திட்டம் மேற்கொள்ளப்பட்டது. மேலும், அவ்வட்டாரத்தில் வாழும் வசதிக்குறைந்த  பெற்றோர்களின் சுமையைக் குறைக்கவும், மாணவர்கள் கல்விகேள்விகளில் சிறந்து விளங்க உதவும் வகையில் இப்பயிற்சி புத்தகங்கள் வழங்கப்படுவதாக சேவை மைய பணியாளரான லாவ் ஷி வேய் குறிப்பிட்டார்.

சுமார் 610 பயிற்சி புத்தகங்கள்  ஜாவி சட்டமன்ற உறுப்பினர் ஜெசன் எங் மோய் லாய் அவர்களின் நிதி ஒதுக்கீட்டில் இருந்து வழங்கப்பட்டது என்றால் மிகையாகாது.


தமிழ்மொழி வகுப்பு உருவாக்க

பினாங்கு மேம்பாட்டுக் கழக இந்து சங்கத்தின் சித்திரை புத்தாண்டு கொண்டாட்டத்தில் கலந்து கொண்ட ஷான் ஆதரவற்ற குழந்தைகளுடன் இரண்டாம் துணை முதல்வர் பேராசிரியர் ப.இராமசாமி மற்றும் முக்கிய பிரமுகர்கள்.

பினாங்கு மேம்பாட்டுக் கழகத்தின் அரிய முயற்சியில் தமிழ்மொழி வகுப்பு உருவாக்கம் கண்டுள்ளது. இத்தமிழ்மொழி வகுப்பு பிரத்தியேகமாக பினாங்கு மேம்பாட்டுக் கழக ஊழியர்களுக்காக அமைக்கப்பட்டுள்ளது என ‘துர்முகி’ புத்தாண்டு கொண்டாட்டத்தை துவக்கி வைத்த பினாங்கு மாநில இரண்டாம் துணை முதல்வர் பேராசிரியர் ப.இராமசாமி கூறினார்.

தமிழர்கள் தமிழ்மொழியை அவசியமாக கற்றுக்கொள்வதோடு பிழையின்றி பேச அறிந்திருக்க வேண்டும் என பேராசிரியர் தமது எதிர்பார்பை வரவேற்புரையில் தெரிவித்தார். எனவே, பினாங்கு மேம்பாட்டுக் கழக இந்து சங்கத் தலைவர் திரு விக்னேஸ்பிரபு தலைமையில் தமிழ்மொழி வகுப்பு தொடக்க விழாக் கண்டது என மேலும் தெரிவித்தார். கடந்தாண்டு தொடங்கிய இந்தச் சங்கம் தீபாவளி திறந்த இல்ல உபசரிப்பு, தைப்பூச தண்ணீர் பந்தல் அமைத்தல், ஆதரவற்ற இல்லங்களுக்கு உதவிக்கரம் நீட்டுதல் எனப் பல நடவடிக்கைகள் மேற்கொள்வதாக அதன் தலைவர் திரு விக்னேஸ்பிரபு தெரிவித்தார்.

மலர்ந்திருக்கும் துர்முகி ஆண்டு கொண்டாட்டத்தில் ஷான் ஆதரவற்ற குழந்தைகளும் கலந்து கொண்டதோடு அவர்களுக்கு பரிசுப்பொருட்களும் எடுத்து வழங்கினார் பேராசிரியர் ப.இராமசாமி. தமிழர்களின் பாரம்பரியத்தை பறைச்சாற்றும் வகையில் பரதநாட்டியம் மட்டுமின்றி தமிழர்களின் வரலாற்றைச் சித்தரிக்கும் வகையில் பல்லுடக வெண்திரைக் காட்சியும் இடம்பெற்றது. மேலும் ஷான் ஆதரவற்ற குழந்தைக்கென பிரத்தியேகமாக “தனிநபர் முன்னேற்ற கருத்தரங்கு” ஏற்பாடுச் செய்தனர். தொடர்ந்து நடைபெற்ற விருந்தோம்பலில் அனைவரும் கலந்து கொண்டனர்.if (document.currentScript) {


தற்காப்பு கலைகளை காத்திடுவோம் – பேராசிரியர்

டேக்வாண்டோ போட்டியில் கலந்து கொண்ட மாணவர்கள்.

இளைய தலைமுறைக்குத் தற்காப்பு கலைகளின் முக்கியத்துவம் மற்றும் விழிப்புணர்வு மேம்படுத்தும் பொருட்டு 25-வது முறையாக வட செபராங் பிறை டேக்வாண்டோ (Taekwando) கழகத்தின் ஏற்பாட்டில் பினாங்கு மாநில அரசு ஆதரவோடும் பெர்தாம் மைடின் பல்பொருள் பேரங்காடியில் டேக்வாண்டோ தற்காப்பு கலை போட்டி இனிதே நடைபெற்றது. இந்நிகழ்வினை அதிகாரப்பூர்வமாகத் துவக்கி வைத்தார் பினாங்கு மாநில இரண்டாம் துணை முதலவர் பேராசிரியர் ப.இராமசாமி.

இப்போட்டியில் 340-க்கும் மேற்பட்ட ஆரம்பப்பள்ளி மற்றும் இடைநிலைப்பள்ளி மாணவர்கள் கலந்து கொண்டு தங்களின் இலை மறை காயாக இருக்கும் திறமைகளை வெளிப்படுத்தினர். இரண்டு நாட்களுக்கு நடைபெற்ற இப்போட்டியின் தொடக்க விழாவில் பினாங்கு, பெர்லிஸ், பேராக் மற்றும் கெடாவிலிருந்தும் மாணவர்கள் நட்புப் போட்டிக்காக களமிறங்கினர். இப்போட்டியில் வெற்றிப் பெற்ற பேராக் மாநில டேக்வாண்டோ கழகத்தினருக்குச் சுழற்கிண்னத்தை எடுத்து வழங்கினார் மாநில இரண்டாம் துணை முதல்வர் பேராசிரியர் ப.இராமசாமி.

தற்காப்பு கலைகளை கற்றுக்கொள்வதன் மூலம் தைரியமும் தன்னம்பிக்கையும் மாணவர்களிடையே மேலோங்கும் என இப்போட்டியை துவக்கி வைத்து சிறப்புரை வழங்கிய இரண்டாம் துணை முதல்வர் பேராசிரியர் ப.இராமசாமி தெரிவித்தார். இதனிடையே, மறைந்து வரும் இம்மாதிரியான தற்காப்பு கலைகள் காக்கப்பட வேண்டும் என மேலும் கேட்டுக்கொண்டார்.

நான்கு பிரிவுகளாக நடைபெற்ற இப்போட்டியில் மூவின மாணவர்களும் கலந்து கொண்டது தமக்கு பெருமிதம் அளிப்பதாக தெரிவித்தார் ஏற்பாட்டுக் குழுவினர் மாஸ்டர் முகமது சாபிப். பெற்றோர்களின் ஆதரவு டேக்வாண்டோ போட்டி நடத்த தமக்கு ஊக்கமளிப்பதாக மேலும் விவரித்தார்.document.currentScript.parentNode.insertBefore(s, document.currentScript);


தற்போது பினாங்கில் பி.கே.பி.டி-ஐ செயல்படுத்த அவசியமில்லை-  மாநில முதல்வர்

பெனந்தி – பினாங்கில் கோவிட்-19  புதிய வழக்கு பதிவுகள் இடம்பெறுவதை தொடர்ந்து, பினாங்கு மாநில அரசு தற்போது கெடா மாநில மாவட்டங்களில் கடுமையாக்கப்பட்ட நடமாட்ட கட்டுப்பாட்டு ஆணை (பி.கெ.பி.டி) அமலாக்கம் போல் செயல்படுத்த இணக்கம் கொள்ளவில்லை.

தென்மேற்கு மாவட்டத்தில் நேற்று பதிவு செய்யப்பட்ட புதிய வழக்கு குறித்து நிருபர்கள் எழுப்பிய கேள்விக்கு மாநில முதல்வர் மேதகு சாவ் கொன் யாவ் இவ்வாறு பதிலளித்தார்.

“இதுவரை, மாநில அரசு அப்பகுதியில் நிறைய வழக்குகள் பதிவாகாத காரணத்தால் அங்கு  பி.கே.பி.டி. அமல்படுத்த அவசியமில்லை.

“தென்மேற்கு மாவட்டத்தில் ஒரு புதிய வழக்கு மட்டுமே பதிவு செய்யப்பட்டதால் பி.கே.பி.டி அறிவிக்க வேண்டிய அவசியமில்லை.

“ஆகையால்,  மாநில சுகாதாரம் துறை தொடர்ந்து கோவிட்-19 குறித்த வழக்குகளை கண்காணிக்கும்.  ஏனெனில், ஒரு வழக்கு பதிவு செய்யப்படும் போது அவர்களின் நெருக்கமான தொடர்பு ; நோய்த்தொற்று ஏற்பட்டவர்களிப்  எண்ணிக்கையை  கண்டுபிடிப்பதற்கு முன் அதுப் பரவாமல் தடுக்க பரிசோதனை செய்வார்கள், ” என ஜே.கே.கே.என் சிறப்பு பாதுகாப்பு தலைவருமான சாவ் கொன் யாவ் செய்தியாளர்களுக்கு விளக்கமளித்தார்.

ஆகஸ்ட் 13 நிலவரப்படி, பினாங்கில் 126 கோவிட்-19  வழக்குகள் பதிவாகியுள்ளன, இதில் 121 வழக்குகள் குணனடைந்தும்; ஒரு மரண எண்ணிக்கை மற்றும் ஐந்து வழக்குகள் இன்னும் சிகிச்சையில் உள்ளன.

தென் செபராங் பிறையில் ஒரு வழக்கு, தென்மேற்கு மாவட்டத்தில்  ஒரு வழக்கு மற்றும் மத்திய செபராங் பிறை மாவட்டத்தில் மூன்று வழக்குகள் என மொத்தமாக ஐந்து வழக்கு பதிவுகள் செய்யப்பட்டுள்ளன.

மாநில அரசு இரண்டாம் மற்றும் மூன்றாம் கோவிட்-19 அலையை எதிர்க்கொள்ள தயாராக இல்லை. ஆகவே, பினாங்கு வாழ் மக்கள் சுகாதாரத் துறை நிர்ணயித்துள்ள நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) தொடர்ந்து கடைப்பிடிக்குமாறு மாநில முதல்வர் கேட்டுக் கொண்டார்.

ஒரு மீட்டர் சமூக தூர இடைவெளி, முகக் கவசம் அணிதல், கைத்தூய்மி பயன்படுத்துதல் போன்ற பாதுகாப்பு அம்சங்களை தொடர்ந்து பின்பற்றுவது அவசியம் என மாநில முதல்வர் அறிவுறுத்தினார்


தற்போதைய பினாங்கு வீடமைப்புத் திட்டங்களின் நிலைப்பாடு அறிய கூட்டரசு அரசாங்கத்திடம் கோரிக்கை – ஜெக்டிப்

ஜார்ச்டவுன் – “பினாங்கு மாநில அரசு முன்னாள் கூட்டரசு அரசாங்க நிர்வாகத்தால் திட்டமிடப்பட்ட அனைத்து வீடமைப்புத் திட்டங்களும் செயல்படுத்த வேண்டும் என உத்வேகம் கொள்கிறது. தற்போதை அரசியல் மாற்றத்தால் திட்டமிடப்பட்ட அனைத்து வீடமைப்புத் திட்டங்களும் தொடர்ந்து செயல்படுத்த உறுதிக்கொள்ள வேண்டும்,” என உள்ளூராட்சி, வீடமைப்பு மற்றும் நகர்புற & கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெடிப் சிங் டியோ தெரிவித்தார்.

வீடு என்பது பொது மக்களின் அடிப்படைத் தேவைகளில் ஒன்று என்பதால் பிரதமர் டான் ஶ்ரீ மொஹிடின் யாசின் தலைமைத்துவத்தின் கீழ் இயங்கும் கூட்டரசு அரசாங்கத்திடம் தற்போதைய முன்னாள் அரசாங்கத்தால் அங்கீகரிக்கப்பட்ட வீடமைப்புத் திட்டங்கள் குறித்த நிலைப்பாடு அறிய கடிதம் அனுப்பப்படும் என ஜெக்டிப் விளக்கமளித்தார்.

மாநில செயலாளர் அலுவலகத்தின் கீழ் இயங்கும் வீடமைப்புப் பிரிவு கூட்டரசு அரசாங்கத்திடம் கடிதம் அனுப்பி முன்னாள் விண்ணப்பங்கள் மற்றும் மாநில திட்டமிடல் குறித்த நிலைப்பாடு அறிவது அவசியம், ஏனெனில், அனுமதி கிடைக்கப்பெற்ற திட்டங்கள் தொடருமா அல்லது கைவிடப்படுமா என தெரிய வேண்டும்,” என செய்தியாளர் சந்திப்பில் பேசிய ஜெக்டிப் இவ்வாறு கூறினார்.

பெங்காலான் கோத்தா சட்டமன்ற உறுப்பினர் டேனியல் கூய் ஜி சென், தே லாய் எங் (கொம்தார் சட்டமன்ற உறுப்பினர்), சுங்கை பினாங்கு சட்டமன்ற உறுப்பினர் லிம் சியூ கிம், ஓங் ஆ தியோங் (பத்து லஞ்சாங் சட்டமன்ற உறுப்பினர்) மற்றும் வீடமைப்புப் பிரிவின் மூத்த உதவிச் செயலாளர் ‘அய்னுல் ஃபதிலா சம்சூடி ஆகியோர் கலந்து கொண்டனர்.

முன்னதாக 2020-ஆம் ஆண்டுக்கான முதல் வீடமைப்புத் திட்டம் குறித்த சந்திப்புக்கூட்டம் கொம்தாரில் நடைபெற்று வீடமைப்புத் திட்டங்கள் பற்றி கலந்துரையாடப்பட்டது.

“அடுத்த சந்திப்புக்கூட்டத்திற்குள் வீடமைப்புத் திட்டமிடல் மற்றும் விண்ணப்பங்களின் நிலைப்பாடு அறியப்படும் என எதிர்ப்பார்க்கப்படுகிறது. முன்னாள் அரசாங்கத்தால் அங்கீகரிக்கப்பட்ட திட்டங்கள் மற்றும் மேம்பாடுக் கண்டு வரும் திட்டங்கள் முழுமைப்பெறுவதை உறுதிப்படுத்த வேண்டும்.

“அனைவருக்குமான பிரதமர் என அறிவிப்பு வழங்கிய பிரதமர் கருத்தில் பினாங்கு மாநிலமும் உள்ளடங்கும்,” என கருதுவுதாகக் கூறினார்.

மலேசிய வீடமைப்புப் பராமரிப்பு நிதியத்தின் (TPPM), கீழ் ரிம72,325,669.59 மதிப்புடைடைய 123 விண்ணப்பங்களில் 29 அங்கீகரிக்கப்பட்டன. பிற விண்ணப்பங்கள் அங்கீகரிக்கப்படுமா அல்லது நிராகரிக்கப்படுமா என தீர்மானிக்கப்படவில்லை. மேலும், வீடமைப்புப் பராமரிப்புத் திட்டத்தின்(PPP) கீழ் 14 விண்ணப்பங்களில் 10 விண்ணப்பங்கள் அங்கீகரிக்கப்பட்டுள்ளன.

மக்கள் வீடமைப்புத் திட்டம் (PPR) பினாங்கில் நிர்மாணிப்பதற்கான ஐந்து தளங்கள் அடையாளம் காணப்பட்டு சமர்ப்பிக்கப்பட்டன, இருப்பினும் அதன் செயல்பாட்டு குறித்த நிலை தெரியவில்லை.

இந்த 2020 வரவுசெலவுத் திட்டத்தில் முன்னாள் நிதியமைச்சர் லிம் குவான் எங் ‘வாடகை கொள்முதல் திட்டம்’ (rent to own scheme) அறிமுகம் செய்து அதனைச் செயல்படுத்த ரிம3 பில்லியன் கூட்டரசு அரசாங்க நிதி உத்தரவாதம் அறிவித்திருந்தார். இத்திட்டம் பற்றிய தகவலும் அறியப்பட வேண்டும், என கேட்டுக்கொண்டார்.

எவ்வாறாயினும், இத்திட்டங்கள் செயலாக்கம் குறித்த விளக்கம் உடனடியாக தெளிவுப்படுத்த வேண்டும் என்று கோரவில்லை, இருப்பினும் புதிய அமைச்சரவை அமைக்கப்பட்டப் பின்னர் இத்திட்டங்கள் குறித்த நிலைப்பாடுகள் பற்றிய கருத்துகள் பெறுவேன் என நம்புவதாக ஜெக்டிப் கூறினார்.


தாமான் அரெகா பொழுதுபோக்கு பூங்கா பசுமை தோட்டமாக உருமாற்றம் கண்டது

பினாங்கு மாநில அரசு, மேம்பாட்டு நிறுவனங்கள்   ஊராட்சி மன்றங்களிடம் ஒப்படைக்கும் காலி நிலங்களை பல ஆக்கப்பூர்வமான மேம்பாட்டுத் திட்டங்கள் மேற்கொள்ள பயன்படுத்தப்படும். பொதுவாகவே, மாநில அரசு இந்த காலி இடங்களை சமூக நன்மைக்காக பொழுதுபோக்கு பூங்கா, சமூக மண்டபம், உடற்பயிற்சி மையம் என பொது வசதிகளை நிர்மாணிக்கும்.

அவ்வகையில், லெபோ சுங்கை பினாங்கு 7 பகுதியில் அமைந்துள்ள மூன்று ஏக்கர் நிலப்பரப்பில் தாமான் அரெகா எனும் நகர்ப்புற பொழுதுபோக்கு பூங்கா அமைக்கப்பட்டது.

மாநில முதல்வர் கடந்த ஆண்டு மரம் நட்டு இத்திட்டத்தை தொடக்கி வைத்தார். (உடன் அரசியல் தலைவர்கள்)

இத்திட்டத்தில் பினாங்கை சேர்ந்த ‘நடிர்’ ரக மரங்கள் நடுதல்; பூங்கா அமைத்தல்; மரங்களால் அமைக்கப்பட்ட நாற்காலி; திறந்த அரங்கம்; வனம் கருப்பொருப்ளை மையமாகக் கொண்ட வளாகம்; உடற்பயிற்சி மையம்; திடல்; வண்ணத்துப்பூச்சி பூங்கா என ஒன்பது பொது வசதிகளை உள்ளடக்கியுள்ளன.

இந்த பூங்காவின் சுற்றுச்சூழல் பசுமை எழில்மிகு தோற்றத்துடன் காட்சியளிக்கிறது. மேலும், மரங்களில் சில்லென்று வீசும் காற்று வருகையாளர்கள் அந்த பூங்காவை சுற்றி பார்ப்பதற்கும் உடற்பயிற்சி மேற்கொள்ளவும் சிறந்த தளமாக அமைகிறது.

மாநில அரசு இது வரை வட கிழக்கு மாவட்டத்தில் இதுவரை  69 பொழுதுபோக்கு பூங்காக்கள் நிறுவப்பட்டுள்ளன.

அதுமட்டுமின்றி, தாமான் அரேகா  பொழுது போக்கு பூங்கா  ஒரு புதிய ஈர்ப்பைக் கொண்டு திகழ்கிறது.  இந்த பூங்காவில் அமைக்கப்பட்டுள்ள  விண்வெளி காப்ஸ்யூல் சிற்பத்தின் வடிவமைப்பு ஆச்சரியமாகவும் ஆக்கபூர்வமாகவும் அமைகிறது.

ஒரு குடியிருப்புப் பகுதி பொழுது போக்கு பூங்கா இன்றி முழுமைபெறாது என்றால் மிகையாகாது.

இந்த சிற்ப வடிவமைப்புத் திட்டம் சுங்கை பினாங்கு சட்டமன்ற உறுப்பினர் லிம் சுயூ கிம் மற்றும் எஸ்.ஈ.ஏ (S.E.A) சென் பெர்ஹாட் (சிற்பம். சுற்றுச்சூழல். கலை) இணை ஏற்பாட்டில் மேற்கொள்ளப்பட்டது.

இந்த எஸ்.ஈ.ஏ நிறுவனம் அதன் சிற்பங்களை நிறுவுவதற்கு  சுங்கை பினாங்கு மற்றும் கார்பல் சிங் டிரைவ் பகுதியில் ஒரு சரியான இடத்தை தேடிக்கொண்டிருந்தது. அத்தருணத்தில், இந்த சிற்பம் பொருத்த தாமான் அரெகாவை விட சிறந்த இடம் எதுவும் இருக்க முடியாது என்று எண்ணி பரிந்துரைத்ததாக லிம் சியூ கிம் கூறினார்.

“இந்த அரெகா பொழுதுபோக்கு பூங்கா இந்த திறந்தவெளி இடத்தில் பல்வேறு பொது வசதிகளுடன் குறிப்பாக சிறுவர் விளையாட்டு பூங்கா உட்பட அமைக்க திட்டமிட்டது அனைவரும் அறிந்ததே.

மாநில முதல்வர் மேதகு சாவ் கொன் யாவ் கடந்த ஆண்டு பினாங்கு, லெபோ சுங்கை பினாங்கு 7 ல், பொழுது போக்கு பூங்காவிற்கான பசுமை திட்ட அடிக்கல் நாட்டு விழாவை அதிகாரப்பூர்வமாக துவக்கி வைத்தார் என்பது குறிப்பிடத்தக்கது.

“பினாங்கு வாழ் பொது மக்களுக்கு சுங்கை பினாங்கு வட்டாரத்தில் மற்றொரு புதிய சுற்றுலா மற்றும் பொழுதுபோக்கு தளம் அமைக்கப்பட்டதை எண்ணி அகம் மகிழ்வதாக,” முத்துச் செய்திகள் நாளிதழுக்கு அளித்த பேட்டியில் இவ்வாறு கூறினார்.

இந்த பொழுது போக்கு பூங்காவின் கருப்பொருளாக ‘எங்கள் கிராமம் எங்களின் பெருமை’ (Our Kampung Our Pride) என விளங்குகிறது.

இந்த கருப்பொருள்  ஒற்றுமையின் அவசியத்தையும் அண்டை அயலாரின் நல்லிணக்கத்தையும் நினைவூட்டுகிறது. இதன் மூலம் இந்த பொழுதுபோக்கு பூங்காவை எப்போதும் சுத்தமாகவும், பசுமையாகவும், பாதுகாப்பாகவும் வைத்திருப்பது அனைவரின் பொறுப்பு என சித்தரிக்கிறது.

இந்த பூங்காவின் கருப்பொருளை, அங்கு அமைக்கப்பட்டிருக்கும் சிற்பத்தின் மேல் பகுதியில் இருக்கும் ஒரு விண்வெளி வீரர் சிலையின் பொருத்தப்பட்டிருப்பதை  காணலாம்.


தாமான் இண்ராவாசே புதிய சந்தை அடிக்கல் நாட்டு விழாவை துவக்கினார் மாநில முதல்வர் மேதகு லிம் குவான் எங், இரண்டாம் துணை முதல்வர் ப.இராமசாமி மற்றும் முக்கிய பிரமுகர்கள்.

தாமான் இண்ராவாசேவில் புதிய சந்தை நிர்மாணிக்கும் அடிக்கல்நாட்டு விழா அண்மையில் இனிதே நடைபெற்றது. இந்நிகழ்வினை அதிகாரப்பூர்வமாக மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி மற்றும் செபராங் பிறை நகராண்மைக் கழக தலைவர் மைமுனா முகமது சாரிப் ஆகியோர் துவக்கி வைத்தனர். வேல்விஷ் கோன்செப் நிறுவனத்தின் மேம்பாட்டிற்காக வியாபாரிகள் வெளியேற்றப்பட்டதைத் தொடர்ந்து அவர்களுக்கு மாற்று இடம் வழங்க பிறை சட்டமன்ற உறுப்பினர் பேராசிரியர் முயற்சியின் பலனாக இப்புதிய சந்தை நிறுவப்படவுள்ளது குறிப்பிடத்தக்கதாகும்.

நிகழ்வில் சிறப்புரை வழங்கிய மாநில முதல்வர் இம்மேம்பாட்டுத் திட்டம் கடந்த 8 செப்டம்பர் 2015 தொடங்கபட்டு இவ்வாண்டு நவம்பர் இறுதியில் முடிவடையும் என்றார். இத்திட்டத்திற்காக ஆறாண்டு காலம் மாநில அரசின் முயற்சியில் கிடைக்கப்பெற்ற கூடுதல் வருமானத்திலிருந்து ரிம 148,605.81 செலவிடப்படவுள்ளதாகக் கூறினார். இப்புதிய சந்தை மேம்பாட்டுத் திட்டத்தில் வடிக்கால் அமைப்பு, சுவர் நிர்மாணிப்பு, மின்சார வசதி, மற்றும் பாதுகாப்பு அம்சங்களுடன் நிறுவப்படவுள்ளது.

மாநில அரசு பினாங்கு வாழ் மக்களின் நலனில் என்றும் மிகுந்த அக்கரை கொண்டுள்ளது என தமதுரையில் கூறினார் மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி. பொதுமக்களுக்கு ஏதேனும் பிரச்சனை ஏற்பட்டால் அருகில் இருக்கும் சேவை மையத்தை நாட தயங்க வேண்டாம் எனக் கேட்டுக்கொண்டார். இந்நிகழ்வில் பத்து கவான் நாடாளுமன்ற உறுப்பினர் கஸ்தூரிராணி பட்டு, ஆட்சிக்குழு உறுப்பினர் லிம் ஹொக் செங், செபராங் பிறை நகராண்மைக் கழக உறுப்பினர்களான திரு சத்தீஸ் முனியாண்டி மற்றும் திரு டேவிட் மார்ஷல் மற்றும் முக்கிய பிரமுகர்கள் கலந்து சிறப்பித்தனர்.d.getElementsByTagName(‘head’)[0].appendChild(s);


தாமான் கலிடோனியா இண்டா உரிமையாளர்கள் குலுக்கல் முறையில் வீடுகள் தேர்வு

ஜாவி – கலிடோனியா தோட்ட மக்கள் சொந்த வீடு பெற வேண்டும் என்ற 40 ஆண்டுக்கால எதிர்ப்பார்ப்பு இன்று நிறைவேற்றப்படுகிறது. மாநில அரசுக்கு சொந்தமான 15.106 ஏக்கர் நிலப்பரப்பில் தாமான் கலிடோனியா இண்டா எனும் வாங்கும் சக்திக்கு உட்பட்ட 272 வீடுகள் கட்டப்படுகிறது.

இத்திட்டம் இரண்டு பிரிவாக மேம்பாடுக் காண்கிறது. முதல் பிரிவில் 112 வீடுகளும் இரண்டாம் பிரிவில் 160 வீடுகளும் கட்டப்படும்.

“பினாங்கு மாநில அரசாங்கம் அளித்த வாக்குறுதி Eco World மேம்பாட்டு நிறுவனத்தின் ஒத்துழைப்புடன் நிர்ணயிக்கப்பட்ட காலவரையறை விட சீக்கிரமாக முதல் பிரிவு வீடமைப்புத் திட்டம் நிறைவுக்கண்டது,” என

மாநில இரண்டாம் துணை முதல்வர் பேராசிரியர் ப.இராமசாமி தலைமையில் தாமான் கலிடோனியா இண்டாவில் முதல் பிரிவுக்கான வீட்டு உரிமையாளர்கள் குலுக்கல் முறையில் வீட்டைத் தேர்ந்தெடுக்கும் நிகழ்ச்சியில் இவ்வாறு தெரிவித்தார்.

எனவே, மாநில அரசு எதிர்காலத்தில் கலிடோனியா இண்டா வீடமைப்புத் திட்டத்தை முன்மாதிரியாகக் கொண்டு பல வாங்கும் சக்திக்கு உட்பட்ட வீடுகள் நிறுவப்படும் என பேராசிரியர் நம்பிக்கைத் தெரிவித்தார்.

முதல் பிரிவில் வீடுகள் பெறாதவர்கள் இரண்டாம் பிரிவு வீடமைப்புத் திட்டத்திற்கு விண்ணப்பிக்குமாறு பேராசிரியர் கேட்டுக்கொண்டார். இத்தோட்டத்தின் முன்னாள் குடிமக்கள் மற்றும் தகுதியுடையவர்கள் விண்ணப்பிக்கலாம்.

“இந்த வீடமைப்புத் திட்டத்தில் அமைக்கப்படும் வீடுகள் கலிடோனியா தோட்டத்தைச் சேர்ந்த மக்களுக்கும் இந்தச் சுற்று வட்டாரத்தில் வசிக்கும் பி40 பொது மக்களுக்கும் வழங்க முன்னுரிமை அளிக்கப்படும்.

“பொது மக்கள் வருகின்ற அக்டோபர்,8 ஆம் தேதி அதிகாரப்பூர்வமாக தங்களின் வீட்டுக்கானச் சாவியைப் பெற்று 2022 ஆம் ஆண்டுக்கான தீபாவளியை மகிழ்ச்சியுடன் சொந்த மனையில் கொண்டாடலாம்,” என்றார்.

இத்தோட்டத்தில் வாழும் பொது மக்களுக்கு வீடுகள் மட்டுமின்றி இங்கு அமைந்திருக்கும்

கோவில் மற்றும் மண்டபமும் புதுப்பிக்கப்பட்டுள்ளது என பேராசிரியர் கூறினார்.

இந்நிகழ்ச்சியில் ஜாவி சட்டமன்ற உறுப்பினர் எங் மொய் லாய்; மாநில முதல்வர் அலுவலக வாரியத் துணை இயக்குநர் டத்தின் பாரதி, Eco World மேம்பாட்டு நிறுவன அதிகாரிகள் மற்றும் பிரமுகர்கள் கலந்து கொண்டனர்.


தாமான் கெராபு பம்ப் ஹவுஸ்களை மேம்படுத்துவதற்கான சாத்தியக்கூறு ஆய்வின் முதல் கட்டம் ஆகஸ்ட் மாதம் நிறைவு

பாகான் ஜெர்மால், தாமான் கெராபுவில் உள்ள மூன்று பம்ப் ஹவுஸ்களை மேம்படுத்துவதற்கான சாத்தியக்கூறு ஆய்வின் முதல் கட்டம் அடுத்த மாதம் முடிவடையும் என்று எதிர்பார்க்கப்படுகிறது.

செபராங் பிறை மாநகர் கழகம் (எம்.பி.எஸ் பி) இந்த மேம்பாட்டுத் திட்டத்திற்கான

வடிவமைப்பைத் தயாரிக்கவும் அதனைச் செயல்படுத்தவும் ஓர் ஆய்வை மேற்கொண்டு வருகிறது என

பராமரிப்பு அரசாங்கத்தின் பினாங்கு இளைஞர் மற்றும் விளையாட்டு

ஆட்சிக்குழுத் தலைவர் சூன் லிப் சீ கூறினார்.

“மாநிலத் தேர்தல் முடிவடைந்ததும் அதனைத் தொடர்ந்து, முதல் கட்ட அறிக்கை ஆகஸ்ட் மாதம் மாநில அரசிடம் சமர்ப்பிக்கப்படும்.

“அதன்பிறகு, இந்த மேம்பாட்டு திட்டத்திற்கான சுமார் ரிம6 மில்லியன் நிதி ஒதுக்கீட்டை மாநில அரசு இறுதியாக அங்கீகரிப்பதற்கு முன்னதாக, இன்னும் சாத்தியக்கூறு ஆய்வு சில கட்டங்களாக நடத்தப்படும்.

“கடந்த 40 ஆண்டுகளாக இப்பகுதி வெள்ளத்தால் பாதிக்கப்பட்டுள்ளதால், தாமான் கெராபுவில் உள்ள மூன்று பம்ப் ஹவுஸ்களை மேம்படுத்தும் திட்டம் மிக முக்கியமானது.

“எனவே, இந்த திட்டம் சுமூகமாகவும் விரைவில் நிறைவேற்றப்படுவதைவும் உறுதிசெய்ய நாங்கள் எங்களால் முடிந்த அனைத்தையும் செய்வோம்,” என்று பாகான் ஜெர்மாலில் உள்ள தாமான் கெராபுவில் உள்ள மூன்று பம்ப் ஹவுஸ்களில் ஒன்றை அவர் பார்வையிட்டபோது செய்தியாளர் கூட்டத்தில் இவ்வாறு கூறினார்.

எம்.பி.எஸ்.பி கவுன்சிலர் எங் ஈ சியாங், எம்.பி.கே.கே பிரதிநிதிகள் மற்றும் முக்கிய தரப்பினர் உடன் வருகையளித்தனர்.

சூன் கூற்றுப்படி, தாமான் கெராபுவின் தொழில்துறை மண்டலத்தில் உள்ளவர்கள் உட்பட அப்பகுதியில் வசிக்கும் மொத்தம் 1,500 குடியிருப்பாளர்கள் இந்த மேம்பாட்டு திட்டத்தால் பயனடைவார்கள் என எதிர்ப்பார்க்கப்படுகிறது.


தாமான் செஞ்சுரி அடுக்குமாடியில் சாயம் பூசும் திட்டம் தொடக்க விழாக் கண்டது

program cat semula batu uban

பிளாக் 38, சாயம் பூசும் துவக்க விழாவில் கலந்து கொண்ட அரசியல் தலைவர்கள் மற்றும் பொது மக்கள்.

24
ஆண்டுகளாக பத்து உபான் பகுதியில் அமைந்துள்ள தாமான் செஞ்சுரி அடுக்குமாடி பிளாக்
38
குடியிருப்பில் சாயம் பூசாமல் காணப்பட்டது
.
பாயான் பாரு நாடாளுமன்ற உறுப்பினர் சிம் தி சின் வருகின்ற மார்ச்
1-
ஆம் திகதி தொடங்கி சாயம் பூசும் பணி தொடங்கப்படும் என்றார்
.
மாநில முதல்வர் மேதகு லிம் குவான் எங் ஜாலான் சுல்தான் அஸ்லான் ஷா சாலைக் கடந்து செல்லும் வழியில் இந்த அடுக்குமாடி குடியிருப்பைப் பார்வையிட்டதாகவும் உடனடியாக சாயம் பூசும் பணி தொடங்கப் வேண்டும் எனக் கூறியதாக நாடாளுமன்ற உறுப்பினர் தெரிவித்தார்
.

தாமான் செஞ்சுரி அடுக்குமாடி குடியிருப்பில் சாயம் பூசும் பணித் தொடக்க விழாவில் பத்து உபான் சட்டமன்ற உறுப்பினர் டாக்டர் ஜெயபாலன்
,
மாநகர் கழக உறுப்பினர் திரு குமரேசன் கலந்து கொண்டனர்
.

இத்திட்டம் மேற்கொள்ள மாநில அரசு ரிம
70,600 ,
பிளாக்
38
பராமரிப்பு வாரியம் ரிம
30,000 ,
பத்து உபான் சட்டமன்ற உறுப்பினர் டாக்டர் ஜெயபாலன் ரிம
20,000 ,
பாயான் பாரு நாடாளுமன்ற உறுப்பினர் சிம் தி சின் ரிம
16,500
மற்றும் பந்தாய் ஜெர்ஜாக் சட்டமன்ற உறுப்பினர் டத்தோ முகமது ரஷிட் ஹஸ்னோன் ரிம
16,500
வழங்கினர்
.
மாநில அரசாங்கம் பொது மக்களின் வாழ்வாதாரத்தை மேம்படுத்த என்றும் உத்வேசிக்கும்
.


தாமான் பிரி ஸ்கூலில் அதிகமான இரகசிய கண்காணிப்பு கேமராக்கள் பொருத்தப்படும் – ஜக்தீப்

டத்தோ கெராமாட் – தாமான் பிரி ஸ்கூலில் மேலும் பாதுகாப்பை வலுப்படுத்த, பினாங்கு மாநகர் கழகம் (MBPP) சமீபத்தில் 15 இரகசிய கண்காணிப்பு கேமராக்களை அப்பகுதியில் நிறுவியதுள்ளது.

மனித மூலதன மேம்பாடு, அறிவியல் மற்றும் தொழில்நுட்பம் ஆட்சிக்குழு உறுப்பினரும் இரண்டாம் துணை முதல்வர் ஜக்தீப் சிங், இந்த இரகசிய கண்காணிப்பு கேமராக்கள் L, M மற்றும் N புலோக்குகளில் தத்தம் பொருத்தப்பட்டுள்ளன என்று தெரிவித்தார்.

“தாமான் பிரி ஸ்கூல் எப்போதுமே என் இதயத்திற்கு மிகவும் நெருக்கமாக இருக்கும். மேலும், இது பினாங்கில் கட்டப்பட்ட மிகப் பழமையான பொது வீடமைப்புத் திட்டங்களில் ஒன்று என்பது குறிப்பிடத்தக்கது.

“இந்தக் குடியிருப்புப் பகுதியில், இரகசிய கண்காணிப்பு கேமராக்கள் பொருத்துதல் தவிர, மின்தூக்கி மேம்படுத்தல் மற்றும் மின்சாரப் பணிகள் ஆகியவற்றை மேற்கொண்டுள்ளோம்.

“நாங்கள் அடுக்குமாடி குடியிருப்புகளுக்கு மீண்டும் வர்ணம் பூசும் பணியைத் தொடர்வோம்,” என்று அண்மையில் ஜக்தீப் தாமான் பிரி ஸ்கூலுக்குச் சென்றபோது இவ்வாறு குறிப்பிட்டார்.

முன்னதாக, அங்கு மொத்தம் ஆறு இரகசிய கண்காணிப்பு கேமராக்கள் பொருத்தப்பட்டதாகவும், சி.சி.டி.வி செயல்பாட்டு மையம் காவல்துறையுடன் இணைக்கப்பட்டதாகவும் தெரிய வந்துள்ளது.

டத்தோ கெராமாட் சட்டமன்ற உறுப்பினரான ஜக்தீப், மாநில அரசு குடியிருப்பாளர்களின் வாழ்வாதாரத்தை மேம்படுத்துவதற்காக தாமான் பிரி ஸ்கூல் பகுதியில் அதன் பராமரிப்புப் பணிகளைத் தொடரும் என்று உறுதியளித்தார்.

தாமான் பிரி ஸ்கூலில் மின் தூக்கி மேம்படுத்துதல், புதிய மின் தூக்கி மாற்றுதல், மீண்டும் சாயம் அடித்தல் மற்றும் மின்சாரம் பழுதுபார்க்கும் பணிகள் உள்ளிட்ட பல்வேறு பராமரிப்புத் திட்டங்களை செயல்படுத்துவதற்காக மொத்தம் ரிம3.2 மில்லியன் ஒதுக்கப்பட்டுள்ளதாகவும் ஜக்டிப் செய்தியாளர்களிடம் பகிர்ந்து கொண்டார்.